text:
JAMIATUL MUBASHIREEN, GHANA
Friday Sermon: Objectives of Jalsa Salana (Annual Convention) - 28th June 2013 - Fante Translation.
ME HYƐ ASE WƆ NYANKOPƆN NE DZIN MU, ƆDOMFO, MBƆBƆRHUFO NO.
Fida Nyamesɛmka: Ebͻwbira 28, 2013.
(Friday sermon – 28th June, 2013 – Fante Translation)
JALSA SALANA (AFENHYIA EHYIADZI) NO BOTAE.
Hadhrat Khalifatul Masih kaa ne Fida Nyamesɛmka no fii Germany. Ɔkaa dɛ, Nyankopͻn N’adom ara German Jalsa Salana no hyɛ ase ndɛ na ͻbͻkͻ do ara nda ebiasa. Jalsa Salana kor yi ara so wͻrehyɛ ase wͻ aman binom mu ndɛ, nkanka USA na Kababir na Ameerfo a wͻwͻ dɛm aman yi mu yi wͻ pɛ dɛ wͻbͻ hͻn Jalsa yi ho dawur. Ɔnam dɛ mber a wͻdze yɛ Fida Asͻr wͻ USA na Kababir nye Germany dze no bͻ ebira ntsi, Huzur ne kasae a odzi ewie wͻ Jalsa ne ndansa da nye USA Jalsa n’ewiei no bɛyɛ pɛr ama wͻabɛka Huzur ne kasae a odzi ewiei na tsirmu mpaabͻ a otwa ehyiadzi do no.
Jalsa Salana wͻ amanaman do a wͻyɛ no mber kor no ͻma dͻm a woehyia hͻ no tsie Fida Nyamesɛmka wͻ ne ber no ara mu na ͻnam dɛm kwan yi do ma nsɛm a ofi Nyamesɛm yi mu no du dͻm kɛse do. Mbom dͻm kɛse noara a wͻwͻ Jama’at yi mu tsie dza ͻrokͻ do wͻ Jalsa Salana ne ber no ara mu na Huzur dze n’enyi bu dɛ dodow ara mbuei hͻn kasafir nntsie dza ͻrokͻ do. Mbom nkorͻfo a wofi amanaman binom mu a wohyia wͻ Jalsa Salana no ase no fi mbeambea a mber dzi adanadan naaso wͻtwe hͻn adwen kͻ Fida Nyamesɛmka no do.
Ndɛ Fida Nyamesɛmka yi yɛ nkaakaadze a ͻfa no Jalsa Salana no botae dɛ mbrɛ Anohoba Mɛsia (ANN) kyerɛkyerɛɛ no. Ohia dɛ yɛkaakaa hɛnho ama dza yɛdze hɛn enyiwa esi do ber a Jalsa rokͻ do no, etsim na nsɛm so a woridzi ho ebooboo wͻ ber no mu no ekyir yi wͻdze akͻ nyɛe do. Iyi gyina ankorankor dza hͻn enyi tsim do na hͻn adwen da do ho. Mber yi mu yi nkorͻfo tͻ kͻ wiadze nsɛmansɛma do kwetsir nhyɛ na ma ͻnnyɛ nhyɛ asͻryɛ na dwumadzi bi ho. Nkorͻfo pii kyerɛw dze kyerɛ nsesa nwanwaso a aba hͻn abrabͻ mu na wͻka dɛ wonya atsenka bi dɛ ndansa da no mu no nna wohu dɛ wͻwͻ wiadze fofor mu na sunsum mu nkenyan hyɛ hͻn ma wͻ Jalsa ber no mu. Wͻtotͻ serɛ mpaabͻ dɛ dɛm tsebea yi betsim ama hͻn.
Nokwar, Jalsa ber yi wͻ atsenka na nkorͻfo dua hͻn ankorankor gyedzi do nya nkenyan. Nkorͻfo hͻn werɛ fir bͻ a wͻahyɛ ama Nyankopͻn wͻ Jalsa ber no mu no mber tsiabaa a Jalsa akͻ ewiei no, binom hͻn dze yɛ nda kumaa bi na binom so adapɛm kakra ekyir. Pinara suo mu dzen wͻ bosom kakra ntamu. Iyi yɛ nokwar a ekyingye nnyi mu. Nkorͻfo kumaabi dze Jalsa ahotsewee mu nkenyan no tsena hͻn mu mfe pii. Mbom, ͻnam dɛ dodowara hͻn werɛ fir wͻ mber tsiabaa mu ntsi, Nyankopͻn ahyɛ dɛ wͻnyɛ nkaakaa.
Ɔyɛ Anohoba Mɛsia (ANN) n’enyimpa dɛ ͻdze Jalsa Salana bͻbͻͻ adze. Obuei hɛn abobow ma yenya ͻdodow nsakyer na yenya kwan nya sunsum mu nsiesie, eso yenya kwan dzi hɛn dwuma na ahyɛdze do. Ndɛ da yi nyamesɛmka no gyina Jalsa Salana no botae dɛ mbrɛ Anohoba Mɛsia (ANN) dze too gua no. Anohoba Mɛsia (ANN) kaa dɛ ͻwͻ dɛ yɛtwe akoma kͻ Ndambankwa do na yenya Nyankopͻn ho suro. Nyimpa wͻdɛ ͻyɛ Zohd (tuhoakyɛ mapa) fasusu, Nyamesuro (Taqwa) ehumbͻbͻr, ahohyɛdo botooyɛ na anyɛnkodͻ. Ahobrase na nokwardzi wͻdɛ yeyi kyerɛ na yɛdze mbͻdzenbͻ yɛ nyamedwuma. Hadhrat Khalifatul Masih kaa dɛ Anohoba Mɛsia (ANN) ne dɛm nsɛntsia yi a ͻkae yi ma Ahmadiyyanyi nokwarfo nkenyandze ma ͻdze bͻ ne bra. Sɛ yerodwen kasafua ‘Zohd’ ho a nkyɛ yebohu dɛ ͻdze afotusɛm kɛse nam ma sɛ yɛtsena mu a yebotu bͻn egu, na yeegyae atsenka hun dɛ obenyin ma ne nsunsuando ewiei dɛ ndzeyɛɛhun nyinara hͻn mbobow atotow mu. Ɔda edzi dɛ nyimpa nnkotum atsew noho efi wiadze, mbom apɛdze a onndzi mu eso ͻnnsɛ mfata a ͻwͻ wiadze no na ͻwͻ dɛ nyimpa yi no akwa na ͻbͻ noho ban fi ho. Sɛ yeredan no aka a, ͻkyerɛ dɛ, sɛ yeennhu Nyankopͻn N’adͻyɛ pii a ͻwͻ wiadze a nna yɛayɛ etsiafo.
Hadith ka dɛ da kor bi Nkͻmhyɛnyi Krͻnkrͻn (NNN) n’asomfo no kaa dɛ wobedzi mbuada ntoatoado, wͻnnkͻwar eso wͻnnkͻtwi abɛn mbasiafo. Nkͻmhyɛnyi Krͻnkrͻn (NNN) buaa hͻn see hͻn dɛ, odzii mbuada, ͻyɛɛ asͻr, adae, yɛɛ fie edwuma na ͻawar mbasiafo na nyia a ͻyɛ adze a ͻnye iyinom bͻ ebira no, ͻnnka noho. Ɔkaa dɛ osuro Nyankopͻn kyɛn n’asomfo no na ͻfaa Nyankopͻn Ne pɛ do yɛɛ n’apɛdze.
Nokwar Zohd kyerɛ dɛ wiadze akͻndͻdze nkotsee na onnyi nyimpa n’adwen mu na nyimpa fa wiadze ndzɛmba nkakrankakra. Mbom, sɛ wͻtwe obi kͻ enyigyedze a wiadze Anee afamu dze ma a ͻno Jalsa Salana ne nkͻree yɛ kwa na onndzi mu so dɛ ebɛba Anohoba Mɛsia (ANN) ne Ba’iat ase. Zohd dze nokwar sunsum a ͻwͻ Taqwa mu no hyɛ nyimpa mu. Ampaara dɛ, Zohd ne nkyerɛasee nye dɛ ebͻhwɛ yie amma annyɛ biribi a ͻbͻtwetwe Nyankopͻn N’ebufuw, dɛmara so na ͻwͻ dɛ ehwɛ yie amma annyɛ adze a ͻbɛyɛ obi a edͻ no anaaso wo nyɛnko yaw. Dɛm adze yi si wͻ ber a Nyankopͻn ho dͻ yɛ kɛse sen ͻdͻ biara, na iyi so wͻyɛ a ͻyɛ yie ber a enye Nyankopͻn wͻ nkitahodzi na ewͻ sunsum mu nyimdzii wͻ No ho.
Anohoba Mɛsia (ANN) no ama akwankyerɛ pii a ͻma nyimpa nya dɛm mpɛnpɛndo wͻ Taqwa mu. Ɔkaa dɛ afotu yɛ ehiadze papaapa ma Jama’at hͻn eyiedzi na Nyankopͻn enyi nngye biribiara ho kwetsir Taqwa. Nyankopͻn ka dɛ “Ampaara Allah nye hͻn a hͻnho tsew na wodzi dwumapa wͻ hͻ” (16:129). Afotu ntaataado a ͻkͻdo aber biara no, ber a ereyɛ Ba’iat no yɛka dɛ yɛbͻbͻ mbͻdzen enya Nyankopͻn ho enyigye na yɛabͻ mbͻdzen so edzi Ne mbransɛm no do na yɛayɛ, osiandɛ sɛ yɛammfa annkͻ nyɛe do a, dza yɛka nyinara yɛ nsɛm ara kɛkɛ. Nyiyimu a yɛakyerɛw no wͻ sor hͻ yi kyerɛ Taqwa mu dɛ hͻn a wodzi dwumapa no wͻ Taqwa. Ɔno nye dɛ, hͻn a wͻyɛ papa ma nkorͻfo na wͻwͻ nyimdzii na hͻn nyimdzii no ma wͻtsena Taqwa mu. Anohoba Mɛsia (ANN) no twee hɛn adwen gyinaa Zohd nye Taqwa do na oduaa Nyankopͻn N’asɛm no do maa mfatoho a ͻka dɛ fa woara wo mu atsenka bͻ afͻr ma nkorͻfo.
Anohoba Mɛsia (ANN) no kaa dɛ ͻyɛ ehiadze pͻkyee dɛ ne Jama’at wͻdze Taqwa to hͻn mu osiandɛ wodzi nyia ͻ’agye ato no do dɛ Nyankopͻn na Ɔ’asoma no n’ekyir. Dɛm ntsi dɛ ebɛba ne Ba’at mu no nnyɛ adze bi ara kwa osiandɛ ͻdze ato no do dɛ ofi Nyankopͻn nkyɛn bae. Ɔkaa dɛ nyimpa hͻn nsakyeree nam no do bɛba mu dɛ Nyankopͻn bɛgye ato mu na ͻfa Noho so. Iyi bekenyan ndzeyɛɛpa dɛ mbrɛ Kuran Krͻnkrͻn yɛ no nhyɛ no.
Dɛ obi ayɛ adasamba hͻn asɛdze ama hͻn na ͻwͻ dɛ oyi adwenbͻn nye etsim na akam nyinara fi no mu. Na bɛma w’akoma mu atsew dɛ ahwehwɛ na beyi mbataho (Shirk) nyinara efi wo mu. Sɛ edze wo ho to wiadze yi do a oyi wo fi Nyankopͻn nkyɛn. Sɛ obi ennyi iyinom akwa a onnkotum aka dɛ wͻayɛ Ba’iat a odzi mu wͻ aber a onnyi nyamesuro. Anohoba Mɛsia (ANN) no aka dɛ Nyankopͻn yɛ Ehumbͻbͻr naaso Ɔyɛ Kokroko. Sɛ Ohu dɛ nkorͻfo bi ka nsɛm bi a wͻmmfa nnyɛ edwuma a, ͻhyɛ No ebufuw.
Huzur bͻͻ mpaa dɛ mma yeennya Nyankopͻn N’ebufuwhyew no ara da na mbom yɛnhwehwɛ N’ehumbͻbͻr no. Anohoba Mɛsia (ANN) kyerɛ dɛ tseneneeyɛ gu mu ahorow ebien, dza ͻyɛ nhyɛ na dza yɛdze hɛn pɛ yɛ. Dza ͻyɛ nhyɛ no bi nye dɛ botua Zakat na ayɛ papa, bɛyɛ bi ama no na bɛsan ayɛ ho papa bio. Dɛ bɛyɛ adͻyɛ wͻ aber a etua Zakat ewiei no. Hͻn a wͻyɛ dɛm no Nyankopͻn bɛyɛ hͻn adamfo, Ɔyɛ hͻn nsa nye hͻn anan ara a ma ͻba dɛ Ɔbɛyɛ hͻn tekyerɛma a wͻdze kasa. Obi benya dɛm gyinabew yi wͻ aber a sɛ obi yɛ no papa a, ͻyɛ no adͻyɛ mbordo. Sɛ obiara yɛ dɛm wͻ asetsena mu a, ͻno pɛsɛmankonya befi hɛn mu. Mbom dɛm nkorͻfo no benya ͻdͻ na asomdwee wͻ asetsena mu. Sɛ yɛyɛ iyinom wͻ Nyankopͻn ntsi a, ͻma hɛn ndzenoa wͻ kwan a ͻbor nyimpa adwen do. Ohia dɛ yɛbenya dɛm suban yi.
Ɔwͻ dɛ yɛyɛ asͻr a ͻnnyɛ nhyɛ no ka dza ͻyɛ nhyɛ no ho dɛ yɛdze rohwehwɛ Nyankopͻn N’enyigye. Ɔwͻ dɛ yɛyɛ iyinom nyinara wͻ aber a yennyi botae fofor biara wͻ ekyir na mbom yɛdze rohwehwɛ Nyankopͻn Nkotoo N’enyigye. Nyankopͻn enyi nngye asͻr na afͻrbͻ a wͻyɛ no enyido. Nyankopͻn ka dɛ “Mo bͻͻ Jinn na adasamba dɛ wͻnsom Me” (51:57). Na ͻtͻfabi a, dɛm som yi ara bɛyɛ dza ͻnam do dze ͻsɛe ba nkorͻfo bi do. Ɔbɛyɛ obi nwanwa dɛ ͻbɛyɛ dɛn na papayɛ na Nyamesom bɛyɛ kwan a ͻbɛsɛe nyimpa bi. Nyiano ara nye dɛ, Nyankopͻn ahwɛ dɛ tsenenee biara nngyina Nyamesom do. Nyamesuro nyedua n’aba no wͻnnkͻ kwetsir no asom no. Sɛ Nyamesom amma obi ennya tsema nye tsirmbͻbͻr a, nna dwumadzi no ennya no boate. Mfatoho nye dɛ, ͻtͻfabi a, eduadzewa bi yɛ fɛw ara yie wͻ enyido naaso yɛbɛpae mu no na wͻaprͻw anaa no mu aba no nnyɛ papa anaa mpo mbowa edzi anaaso bohu dɛ ͻnnyɛ dɛw. Ɔwͻ dɛ yɛbͻ aba noho ban, ͻnye dɛ yɛbenya sunsum mu nkitahodzi na yeenya tsema ama adasamba.
Germany Jama’at no tum si asͻrdan anan anaa enum afe biara. Hadhrat Khalifatul Masih buei asͻrdan yi nyinara ano. Ɔkae Jama’at no dɛ hͻn asodzii dͻͻso ara yie wͻ ber a wobesi asͻrdan. Nnyɛ dɛ yɛbesisi asͻrdan ma nkorͻfo aba mu ara kɛkɛ, dza ohia nye dɛ no mu mba no benya tsema na ͻdͻ ama hͻnho hͻnho mma aso hͻn brͻn a wͻtse mu no do. Anohoba Mɛsia (ANN) no pɛɛ dɛ n’asͻrmba benya tsema na ahobrase na ͻdͻ ama hͻnho hͻnho a ͻbɛyɛ fasusu ama nkorͻfo pii. Hɛn ntamu ͻdͻ bͻtwetwe Nyankopͻn No dͻ aba hɛn do na ͻ’ama hɛn nyamesuro na ͻ’ama yɛatwe dͻm aba hɛn nkyɛn. Anohoba Mɛsia (ANN) no bͻͻ mpaa dɛ Nyankopͻn ntsew n’ekyirdzifo no hͻn akoma mu na ͻntwe hͻn mbɛn Ne nkyɛn na Onyi hͻn mmfi basabasayɛ ahorow nyinara ho.
Anohoba Mɛsia (ANN) ne nsɛm a yɛakenkan no kyerɛ dɛ yɛntwe hɛn adwen ngyina ahobrase do. Ahobrase ma nkitahodzipa bɛda hɛn ntamu na ͻtwe dͻm so bɛn hɛn. Nyankopͻn aka dɛ No nkowaapa no nantsew asaase yi do wͻ ahobrase mu (25:64). Dɛm ahobrase yi na ͻtwe hɛn bɛn Nyankopͻn na ͻma asetsenapa so. Anohoba Mɛsia (ANN) no san twe adwen gyina do dɛ obiara a odzi pɛrpɛryɛ do na obiara a odzi tseneneeyɛ ekyir no dzi ndzeyɛɛpa nyinara ekyir. Osiandɛ iyi ara nye nyamesuro no. Na ohia dɛ yɛbͻhwɛ ndzɛmba bi a ͻma tseneneeyɛ tu kafo. Dɛm ntsi na Nyankopͻn atwe hɛn nokwardzi no wͻ ber biara na Ɔ’aka dɛ hom nka kasapa. “O! hom a hom agye ezi, hom nsuro Allah na hom nka kasapa a ͻtsen” (33:71). Huzur kaa dɛ ͻnnkyeree na ͻkasaa faa kasapa ho na ogyinaa Kuran kyɛfa yi do.
Anohoba Mɛsia (ANN) no ayɛ no nhyɛ ama hͻn a wͻba Jalsa Salana no dɛ wͻbɛfa kasapa, nokwardzi na pɛrpɛryɛ do enya sunsum mu mpontu. Sɛ Ahmadiyyanyi biara no nokwardzi gyinabew kͻ kan a, ͻno hom nsɛm benya nsunsuandopa na obotum dze hom nsɛm so apetse akͻ kan. Anohoba Mɛsia(ANN) ne nkyerɛkyerɛ no gyina ndzɛmba ebien bi do; dɛ yɛbɛma adasamba ehu Nyankopͻn na wͻakͻ Ne nkyɛn. Ɔtͻdo ebien, dɛ yɛnye nyimpa bedzi nkitaho dɛ mbrɛ ͻsɛ na ͻfata na yɛdze hͻn ndzenoa nyinara bɛma hͻn. Iyinom nyinara nnkɛba gyedɛ yenya nsakyerpa wͻ hɛn ndzeyɛɛ mu. Yɛronntum ntwe adasamba nkͻ Nyankopͻn hͻ gyedɛ yɛnye No wͻ twaka a no mu yɛ dzen. Yerenntum nsom adasamba gyedɛ yenya ahobrase dobodobo.
Ɔwͻ dɛ yenya ͻdͻ, nokwardzi, koryɛ na afͻrbͻ sunsum ansaana yeetum adasamba. Ɔwͻ dɛ yɛdwen dɛm nsɛm yi ho wͻ nda ebiasa yi mu dɛ mbrɛ ͻbɛma yeetum ayɛ dza Anohoba Mɛsia (ANN) ͻpɛɛ dɛ yɛbɛyɛ no.
Translated by: 1. Mr. Alhassan Kobina Atta-Wenchie
(Tutor in English Language, Jamiatul Mubashireen, Ghana)
2. Maulvi Alhassan Bashir Annan Sahib
(Tutor, Jamiatul Mubashireen, Ghana)
3. Mr. Rasheed Possible Essuman Sahib
(First Year Student, Jamiatul Mubashireen, Ghana)


c: text/html

text:
Amanɔni abrane fi te sɛ nnomaa a wɔn takra sesɛ
…wɔn ano boaboa yɛ abusua abusua
Nwura ne aprɔdeɛ wɔ wɔn kyɛfa
Ntoa ne nwurɔba nwurɔba wɔ wɔn abusua
Ɛna nkrataa nkrataa wɔ wɔn anoboa
Wɔn ho hu nti
…nsa biara nnyɛ mfomsoɔ
Ngya wɔn nsansa
…na mpo wɔn ato wɔn asawuram
Wɔ Maple Asaase yi so ha
b
Nso babia me fri deɛ
Wɔn nyinaa yɛ abusua
…a adane kankan afrafra
Wɔn sisi nsubɔn
…ma nsuyire
Wɔn piti yɛn asaase ani
…te te nwansena nwom akuo akuo
…ma wɔn nan ase ntasuo totɔ nyarewa brɛ amansan
Wɔn ho hu nso hɔ a
…wɔn tumi dane nsuwansuwa wuranom
…sɛi yɛn anomnom
d
Nso ha yi
Wɔn tumi dane nnepa
…a nnipa san tɔ de di ahim
e
Sɛ enka me man bɛ hunu hann
…anya nkuran asua de abɔ yɛn man yi ho ban a
…anka yɛ bɛ kɔ nkan
Efirisɛ akunkum abrane agyegye owuo nsamrane
…wɔ nsuyire adjosuo so
Wɔn awewe nsuwa nsuwa
…ɛbobɔ nsukɔm ntrɛne wɔ nkro nkro so
Mpo wɔn ɛsɛi nsaase
…ɛɛkum mfudeɛ ɛɛbɔ ɛkɔm ntrɛne
Ehu a yɛnhunu kosi ne yɔ su
ɛ
Neɛ ɛyɛ fɛ fata me man o
Nso hwan na ɛbɛma me man foɔ ani, adwene ne nsa
…ama wɔn ahyehyɛ mmra pa
…adi so?
Amoafowaa Sefa Cecilia © February 21, 2020

robotstxt: allowed

filter: keep


text: 12 Afei Yehowa ka kyerɛɛ Mose ne Aaron wɔ Egypt asaase so sɛ:2 “Bosome yi bɛyɛ abosome no nyinaa mfiase. Ɛbɛyɛ afe no mu bosome a edi kan ama mo.+3 Monka nkyerɛ Israel asafo nyinaa sɛ, ‘Bosome yi da a ɛto so du no, abusua biara mpɛ oguan+ baako mma wɔn agya fi, kyerɛ sɛ, ofi biara mpɛ oguan baako.4 Na sɛ ofi no mufo sua sɛ wɔn nkutoo bɛwe oguan baako a, wɔne wɔn a wɔte bɛn wɔn* no nkyɛ wɔ wɔn fi, sɛnea nnipa* a wɔwɔ hɔ dodow te. Mummu wɔn dodow ano nhu dodow a ɛbɛso obiara, na monkyɛ oguan no mma ɛnso obiara so.5 Momfa onini a wadi afe a ɔte apɔw;+ ebetumi ayɛ oguan ba anaa apɔnkye ba.6 Momfa aboa no nsie nkosi bosome yi da a ɛto so 14,+ na Israel asafo mu no nyinaa nkum no anwummere+ a anim rebiribiri.*7 Na ofi biara a wɔbɛwe wom no, wɔmfa mogya no mfa apongua no nnua abien a ɛwɔ nkyɛnkyɛn no ne nea ɛwɔ atifi no ho.+8 “‘Wɔnwe nam no anadwo no ara.+ Wɔmfa ogya ntõtõ na wɔmfa nka paanoo a mmɔkaw* nnim+ ne nhaban a ɛyɛ nwene ho nni.+9 Ɛnsɛ sɛ mowe no amono, na ɛnsɛ sɛ mode nsu noa; mmom momfa ogya ntõtõ. Montõtõ ne ti ne ne nan* ne ne yam ade nyinaa.10 Munnnyaw bi mmma ade nnkye so, na sɛ ebi ka ma ade kye so a, momfa ogya nhyew.+11 Munni no saa kwan yi so: Mommɔ abɔso* na monhyɛ mpaboa; momfa poma nkura na munni no ntɛmntɛm. Ɛyɛ Yehowa Twam.12 Efisɛ mɛba abɛfa Egypt asaase so anadwo yi akunkum Egypt mmakan nyinaa, efi onipa so kosi aboa so.+ Na mebu Egypt anyame nyinaa atɛn.+ Mene Yehowa.13 Na ofi biara a mowɔ mu no, mogya no bɛyɛ sɛnkyerɛnne ama mo. Sɛ mihu mogya no a, metwam akɔ, na sɛ mede ɔsɛe ba Egypt asaase so a, ebi renka mo.+14 “‘Monyɛ biribi mfa nkae saa da yi wɔ mo awo ntoatoaso nyinaa mu; munni no sɛ Yehowa afahyɛ. Munni saa ahyɛde yi so afebɔɔ.15 Ɛyɛ a momfa nnanson nni paanoo a mmɔkaw nnim.+ Da a edi kan no, munyi mmɔkaw biara mfi mo afi mu, efisɛ onipa* biara a obedi ade a mmɔkaw wom fi da a edi kan kosi da a ɛto so ason no, wobekum* no afi Israelfo mu.16 Da a edi kan no monyɛ nhyiam kronkron, na da a ɛto so ason no nso monyɛ nhyiam kronkron. Ɛnsɛ sɛ obiara yɛ adwuma saa bere no;+ aduan a onipa* biara bedi no, ɛno nkutoo na mubetumi ayɛ.17 “‘Munni Paanoo a Mmɔkaw Nnim Afahyɛ no,+ efisɛ saa da yi na meyi mo asafodɔm afi Egypt asaase so. Mo awo ntoatoaso nyinaa mu, monkae saa da yi; munni saa ahyɛde yi so afebɔɔ.18 Bosome a edi kan no da a ɛto so 14 anwummere kosi da a ɛto so 21 anwummere no, munni paanoo a mmɔkaw nnim.+19 Na ɛnsɛ sɛ wohu mmɔkaw biara wɔ mo afi mu nnanson, efisɛ obiara a ɔde mmɔkaw bɛka n’ano no, ɔhɔho oo, Israelni oo,+ wobekum no* afi Israel asafo mu.+20 Munnni biribiara a mmɔkaw wom. Baabi a mote biara, paanoo a mmɔkaw nnim na ɛsɛ sɛ mudi.’”21 Ntɛm ara na Mose frɛɛ Israel mpanyimfo+ nyinaa ka kyerɛɛ wɔn sɛ: “Momma abusua biara nkɔ ne nyɛmmoa mu nkoyi aboa ketewa* baako, na munkum aboa a mode bedi Twam no.22 Afei momfa sommɛ* mmɔ ne mogya mu wɔ ɔsɛn mu na momfa mfa apongua no dua a ɛwɔ atifi ne abien a ɛwɔ nkyɛnkyɛn no ho. Mma obiara mmpue mmfi ne fi kosi sɛ ade bɛkye.23 Ɛba saa na sɛ Yehowa bɛfa ɔman no mu kunkum Egyptfo no a, obehu mogya a ɛwɔ apongua no dua a ɛwɔ atifi ne abien a ɛwɔ nkyɛnkyɛn no ho no, na Yehowa betwam wɔ saa ɔpon no ho; ɔremma owu* no mma mo afi mu.+24 “Momma eyi nyɛ ahyɛde a mo ne mo mma bedi so afebɔɔ.+25 Na sɛ mudu asaase a Yehowa de bɛma mo no so sɛnea waka no a, monkɔ so nyɛ saa amanne yi.+26 Na sɛ mo mma bisa mo sɛ, ‘Adɛn nti na moyɛ saa amanne yi?’+ a,27 monka sɛ, ‘Ɛyɛ Twam afɔre a yɛbɔ ma Yehowa; ɔno na bere a ɔrekunkum Egyptfo na oduu Israelfo afi ho wɔ Egypt no, otwaam a wamfa ne nsa anka obiara wɔ yɛn afi mu.’”Ɛnna nkurɔfo no kotow de wɔn anim butubutuw fam.28 Enti Israelfo no kɔyɛɛ nea Yehowa ka kyerɛɛ Mose ne Aaron no.+ Wɔyɛɛ saa pɛpɛɛpɛ.29 Eduu anadwo dasum no, Yehowa kum Egypt asaase no so abakan biara,+ efi Farao a ɔte agua so abakan so kosi akoa a ɔda afiase* abakan so. Okum aboa biara nso abakan.+30 Farao ne n’ahemfi mpanyimfo ne Egyptfo a wɔaka nyinaa sɔree saa anadwo no, na nkurɔfo sui denneennen wɔ Egypt, efisɛ ofi baako mpo nni hɔ a obi anwu wom.+31 Ntɛm pa ara na ɔfrɛɛ Mose ne Aaron+ anadwo no ka kyerɛɛ wɔn sɛ: “Monsɔre na mo ne Israelfo a wɔaka nyinaa mfi me man mu nkɔ. Monkɔsom Yehowa sɛnea moaka no.+32 Momfa mo nguan ne mo anantwi nso nkɔ sɛnea moaka no.+ Na ɛyɛ a monsrɛ nhyira mma me nso.”33 Afei Egyptfo no kaa wɔn so sɛ wɔnyɛ ntɛm+ mfi ɔman no mu, na wɔkae sɛ, “Anyɛ saa a, yɛn nyinaa bewuwu!”+34 Enti nkurɔfo no faa wɔn mmɔre a ennya nkawee, na wɔde ntama kyekyeree nea wɔfɔtɔw mmɔre wom no de sisii wɔn kɔn ho.35 Israelfo no yɛɛ nea na Mose aka no; wobisaa nneɛma a wɔde dwetɛ ayɛ ne nea wɔde sika kɔkɔɔ ayɛ, ne ntama fii Egyptfo no hɔ.+36 Yehowa maa nkurɔfo no nyaa Egyptfo anim dom, enti biribiara a wobisae no, wɔde maa wɔn, na wɔwerɛw Egyptfo ho.+37 Afei Israelfo no fii Ramese+ de wɔn ani kyerɛɛ Sukot.+ Ná wɔnam fam, na na wɔyɛ mmarima bɛyɛ 600,000; wɔankan mmofra anka ho.+38 Firamanfiramanfo*+ bebree nso ne wɔn kɔe, na na nguan ne anantwi ne nyɛmmoa ahorow pii nso ka wɔn ho.39 Afei wɔde esiam a wɔafɔtɔw a wɔde fi Egypt bae no tõõ paanoo nkuruwankuruwa a mmɔkaw nnim. Nea enti a na mmɔkaw nnim ne sɛ wɔpam wɔn fii Egypt, enti wɔannya kwan anyɛ aduan a wobedi wɔ kwan so.+40 Mfe dodow a Israelfo de tenaa Egypt+ nyinaa si 430.+41 Ɛda a wodii mfe 430 wɔ hɔ no, saa da no ara na Yehowa asafodɔm no nyinaa fii Egypt asaase so kɔe.42 Ɛbɛyɛɛ anadwo a wɔbɛyɛ biribi de akae nea Yehowa yɛ de yii wɔn fii Egypt asaase so no. Israelfo awo ntoatoaso nyinaa mu no, ɛsɛ sɛ wɔyɛ biribi de kae saa anadwo yi de hyɛ Yehowa anuonyam.+43 Afei Yehowa ka kyerɛɛ Mose ne Aaron sɛ: “Twam no ho ahyɛde ni: Ɛnsɛ sɛ ɔhɔho biara di bi.+44 Nanso sɛ obi wɔ akoa a ɔde sika atɔ no a, muntwa akoa no twetia.*+ Ɛno ansa na obetumi adi bi.45 Ɔhɔho a wabɛtena mo mu, ne ɔpaani a omfi mo man mu rentumi nni bi.46 Munni wɔ ofi baako mu. Mommfa nam no bi mmfi fie hɔ nnkɔ abɔnten baabiara, na mummmu ne dompe biara mu.+47 Ɛsɛ sɛ Israel asafo nyinaa di saa afahyɛ yi.48 Sɛ ɔhɔho bi te mo mu na ɔpɛ sɛ odi Twam no bi de hyɛ Yehowa anuonyam a, ma ɔbarima biara a ɔwɔ ne fi ntwa twetia ansa na wabɛn ho sɛ ɔrebedi bi. Ɛno bɛma wayɛ sɛ okuromanni. Nanso ɔbarima biara a ontwaa twetia de, ɛnsɛ sɛ odi bi.+49 Mmara koro no ara na okuromanni ne ɔhɔho a wabɛtena mo mu bedi so.”+50 Enti Israelfo nyinaa yɛɛ nea Yehowa ka kyerɛɛ Mose ne Aaron no. Wɔyɛɛ saa pɛpɛɛpɛ.51 Da no ara, Yehowa yii Israelfo ne wɔn asafodɔm fii Egypt asaase so.


text:
Yosef Kyerɛ Dae Ase
1Mmere bi akyi no, ɛbaa sɛ Misraimhene Farao nsahyɛfo panyin ne ne brodotofo panyin fom no. 2Farao bo fuw ne nsahyɛfo panyin no ne ne brodotofo panyin no yiye. 3Enti ɔde wɔn koguu afiase wɔ ɔwɛmfo panyin Potifar no fi, beae koro no ara a wɔde Yosef kɔtoo no. 4Ɔwɛmfo panyin Potifar de wɔn hyɛɛ Yosef nsa sɛ, ɔnhwɛ na ɔnyɛ nea ehia wɔn nyinaa mma wɔn.
Wɔdaa afiase hɔ kyɛɛ kakraa no, 5nnipa baanu no nyinaa a na wɔyɛ ɔhene Farao brodotofo panyin ne nsahyɛfo panyin a na wogu afiase hɔ no sosoo adae anadwo koro no ara. Na saa adae abien no mu biara wɔ ne nkyerɛase.
6Ade kyee a Yosef baa nneduafo baanu no nkyɛn no, ohuu sɛ wɔn nyinaa ayeyɛ bosobosoo. 7Obisaa Farao fi mpanyimfo nneduafo a na wɔne no gu afiase hɔ no se, “Adɛn nti na nnɛ de, mo werɛ ahow mo ho sɛɛ?”
8Nneduafo no buaa Yosef se, “Anadwo yi, yɛn baanu nyinaa sosoo adae, nanso yennya obiara wɔ ha nkyerɛ yɛn ase.”
Yosef nso ka kyerɛɛ wɔn se, “Ɛwɔ mu sɛ Onyankopɔn na ɔkyerɛ dae ase de, nanso monka mo dae a mososoe no nkyerɛ me.”
9Enti Farao nsahyɛfo panyin no dii kan kaa ne dae a ɔsoo no kyerɛɛ Yosef se, “Me dae mu no, mihuu bobe dua. 10Na saa bobe dua no wɔ mman abiɛsa. Eguu nhwiren, hyehyɛ nyin yɛɛ kasiaw beree. 11Na mikura ɔhene Farao nsa kuruwa. Metetew bobe aba no, kyikyi guu ɔhene Farao nsa kuruwa no mu, de maa no sɛ ɔnnom.”
12Yosef ka kyerɛɛ nsahyɛfo panyin deduani no se, “Wo dae no ase ni: mman abiɛsa a wuhui no kyerɛ nnansa. 13Nnansa ntam no, Farao beyi wo, ama woakodi wo dibea sɛ ɔhene nsahyɛfo panyin. Na wode Farao kuruwa bɛhyɛ ne nsa sɛnea na woyɛ no kan no. 14Na sɛ esi wo yiye a, kae me na yɛ me adɔe; ka me ho asɛm kyerɛ ɔhene Farao, na ɔmma wommeyi me mfi afiase ha. 15Efisɛ manyɛ bɔne biara na wɔkyeree me fii me manfo Hebrifo asase so de me baa ha. Na ɛha nso mpo a meda yi, manyɛ mfomso biara a ɛsɛ sɛ wogyina so de me to afiase.”
16Bere a brodotofo panyin deduani no huu sɛ Yosef akyerɛ nsahyɛfo panyin no dae no ase, ama atɔ asom no, ɔka kyerɛɛ Yosef se, “Me nso, mesoo dae bi. Me dae no mu no, na meso nkɛntɛn abiɛsa a brodo gugu mu. 17Kɛntɛn a esi soro pɛɛ no, na nnuan ahorow a wɔato a mede rekɔma Farao gu mu a na nnomaa sisi aduan no so wɔ mʼatifi redi.”
18Yosef ka kyerɛɛ no se, “Wo dae a wosoo no nkyerɛase ni, Nkɛntɛn abiɛsa no gyina hɔ ma nnansa. 19Nnansa ntam no, Farao bɛma wɔabeyi wo afi afiase ha, atwa wo ti, de wo sin no akɔsɛn dua so, ama nnomaa asosɔw wo nam.”
20Ne nnansa so no, na Farao redi nʼawoda. Enti ɔtoo pon kɛse bi maa ne mpanyimfo ne ne fifo nyinaa. Ɔsoma ma wokoyii ne brodotofo panyin ne ne nsahyɛfo panyin nneduafo no fii afiase hɔ baa nʼanim. 21Ɔhene Farao san de ne nsahyɛfo panyin no sii ne sibea ma ɔhyɛɛ ɔhene Farao nsa. 22Nanso ne brodotofo panyin no de, Farao ma wɔkɔsɛn no sɛnea Yosef kyerɛɛ ne dae no ase kyerɛɛ no no pɛpɛɛpɛ.
23Nsahyɛfo panyin no nso werɛ fii Yosef a wankae no koraa.


text:
32 Yehowa asɛm baa Yeremia nkyɛn wɔ Yuda hene Sedekia ahenni afe a ɛto so 10, a ɛyɛ Nebukadnesar* ahenni afe a ɛto so 18 no mu.+2 Saa bere no, na Babilon hene asraafo abetwa Yerusalem ho ahyia, na odiyifo Yeremia nso, na wɔakyere no atom wɔ Awɛmfo Aban no mu+ wɔ Yuda hene fi.*3 Efisɛ na Yuda hene Sedekia akyere no atom+ abisa no sɛ, “Adɛn nti na wohyɛ nkɔm sɛɛ? Woka sɛ, ‘Nea Yehowa aka ni: “Mede kurow yi bɛhyɛ Babilon hene nsa, na ɔbɛfa,+4 na Yuda hene Sedekia rentumi nguan mfi Kaldeafo no nsam, na nea ɛte biara wɔde no bɛhyɛ Babilon hene nsa, na ɔde n’ani behu no, na ɔne no akasa.”’+5 ‘Ɔde Sedekia bɛkɔ Babilon, na ɛhɔ na ɔbɛtena akosi sɛ mɛdan m’ani abɛhwɛ no,’ Yehowa asɛm ni. ‘Mo ne Kaldeafo no bɛko de, nanso morenni nkonim.’”+6 Na Yeremia kae sɛ: “Yehowa asɛm aba me nkyɛn sɛ,7 ‘Hwɛ, wo papa nuabarima Salum ba Hanamel bɛba wo nkyɛn abɛka sɛ: “Tɔ m’asaase a ɛwɔ Anatot no na fa,+ efisɛ wo na wudi kan a mmara ma kwan sɛ wosan gye.”’”+8 Na me papa nuabarima ba Hanamel baa me nkyɛn wɔ Awɛmfo Aban no mu sɛnea Yehowa kae no, na ɔka kyerɛɛ me sɛ: “Mepa wo kyɛw, tɔ m’asaase a ɛwɔ Anatot, Benyamin asaase so no, efisɛ wo na mmara ma kwan sɛ ebedi wo nsam na wosan gye. Enti tɔ na fa.” Ɛhɔ na mihui sɛ ɛyɛ Yehowa asɛm.9 Enti metɔɔ asaase a ɛwɔ Anatot no fii me papa nuabarima ba Hanamel nsam. Na mekarii sika no+ maa no, nnwetɛbona ason* ne dwetɛ du.10 Afei meyɛɛ ɛho nkrataa,+ na mede ahyɛnsode taree ano, na mefrɛɛ adansefo,+ na mekarii sika no wɔ nsenia* so.11 Ɛnna mefaa asaase no ho nkrataa no, nea mmara ne ahyɛde no hwehwɛ sɛ wɔde ahyɛnsode tare ano ne nea ɛhwehwɛ sɛ ano da hɔ no nyinaa,12 na mede asaase no ho nkrataa no maa Maseia ba Neria ba+ Baruk+ wɔ me papa nuabarima ba Hanamel, ne adansefo a wɔde wɔn nsa hyɛɛ asaase no ho nkrataa no ase no anim, ne Yudafo a wɔwɔ Awɛmfo Aban mu hɔ+ no nyinaa anim.13 Afei meka kyerɛɛ Baruk wɔ wɔn nyinaa anim sɛ:14 “Nea asafo Yehowa, Israel Nyankopɔn no aka ni, ‘Gye nkrataa yi, asaase no ho nkrataa yi, nea wɔde ahyɛnsode atare ano ne nea ano da hɔ yi, na fa kɔhyɛ kuku mu, sɛnea ɛbɛyɛ a ɛbɛkyɛ paa.’15 Efisɛ nea asafo Yehowa, Israel Nyankopɔn no aka ni, ‘Nkurɔfo bɛtotɔ adan ne nsaase ne bobe mfuw wɔ ɔman yi mu bio.’”+16 Bere a mede asaase no ho nkrataa no maa Neria ba Baruk no, mebɔɔ Yehowa mpae sɛ:17 “O Awurade Tumfo Yehowa! Hwɛ! Wo na wode wo tumi kɛse no+ ne wo basa a woateɛ mu yɛɛ ɔsoro ne asaase. Biribiara nni hɔ a wuntumi nyɛ.18 Wo na woda ɔdɔ a enni huammɔ adi kyerɛ nnipa mpempem, na wode agyanom bɔne tua wɔn mma a wodi wɔn akyi no ka;*+ wone nokware Nyankopɔn no, Otumfo ne Opumpuni no, na wo din ne asafo Yehowa.19 W’afotu kyɛn afotu biara,* na wo nnwuma yɛ akɛse,+ wo na w’ani hwɛ nnipa akwan nyinaa+ sɛ wubetua obiara ka sɛnea n’akwan ne ne nnwuma te.+20 Woyɛɛ nsɛnkyerɛnne ne anwonwade wɔ Egypt asaase so, na obiara nim de besi nnɛ da yi. Na wode gyee din wɔ Israel ne nnipa nyinaa mu,+ sɛnea ɛte nnɛ yi.21 Na wode nsɛnkyerɛnne ne anwonwade ne nsa a ɛyɛ den ne basa a woateɛ mu ne nneɛma a ɛyɛ hu na eyii wo man Israel fii Egypt asaase so.+22 “Akyiri yi, wode asaase yi maa wɔn, asaase a wokaa ntam sɛ wode bɛma wɔn agyanom,+ asaase a nufusu ne ɛwo abu so wɔ so no.+23 Na wɔba bɛfaa asaase no, nanso wɔantie wo nne, na wɔanni wo mmara so. Nneɛma a wokae sɛ wɔnyɛ nyinaa, wɔanyɛ baako mpo; ɛno nti na woama mmusu yi nyinaa aba wɔn so no.+24 Hwɛ! Mmarima de nneɛma abɛto kurow no ho akoban* sɛ wɔrebɛko afa.+ Na sekan+ ne ɔkɔm ne nsanyare a edi awu*+ no nti, sɛnea ɛte biara, Kaldeafo a wɔne kurow no reko no bɛfa kurow no. Nea wokae no nyinaa aba mu, sɛnea wuhu no nnɛ yi.25 Ao, Awurade Tumfo Yehowa, nea ɛte biara, Kaldeafo bɛfa kurow no, nanso woaka akyerɛ me sɛ, ‘Fa sika kɔtɔ asaase fa, na pɛ ho adansefo.’”26 Ɛnna Yehowa ka kyerɛɛ Yeremia sɛ:27 “Me Yehowa, mene nnipa* nyinaa Nyankopɔn. Biribi wɔ hɔ a ɛboro m’ahoɔden so anaa?28 Enti nea Yehowa aka ni, ‘Hwɛ, mede kurow yi bɛhyɛ Kaldeafo ne Babilon hene Nebukadnesar* nsa, na ɔbɛfa.+29 Na Kaldeafo a wɔne kurow yi reko no bɛbɔ awura mu, na wɔde ogya bɛto kurow yi mu, na wɔbɛhyew kurow no+ ne adan a nkurɔfo no bɔɔ afɔre wɔ atifi maa Baal na wohwiee afɔrebɔ nsã wɔ hɔ maa anyame foforo de hyɛɛ me abufuw no.’+30 “‘Efisɛ bɔne nko ara na Israelfo ne Yudafo ayɛ wɔ m’ani so fi wɔn mmabunberem;+ Israelfo de wɔn nsa ano adwuma hyɛ me abufuw daa,’ Yehowa asɛm ni.31 ‘Na saa kurow yi, efi da a wɔkyekyee de besi nnɛ, abufuw nko ara na ahyɛ me,+ na ahuru me bo sɛnea ɛbɛyɛ a meyi afi m’anim.+32 Meyi afi m’anim esiane bɔne a Israelfo ne Yudafo ayɛ de ahyɛ me abufuw nyinaa nti, wɔne wɔn ahemfo+ ne wɔn mpanyimfo+ ne wɔn asɔfo ne wɔn adiyifo+ ne Yuda mmarima ne wɔn a wɔtete Yerusalem.33 Wɔn akyi na wɔdan kyerɛɛ me bere nyinaa, na ɛnyɛ wɔn anim.+ Meyɛɛ nea metumi biara kyerɛkyerɛɛ wɔn mpɛn pii,* nanso wɔn mu biara antie mpo na ayɛ ne mu adwuma.*+34 Na wɔde wɔn abosom fĩ no kosisii ofi a me din da so no mu de guu ho fĩ.+35 Afei nso, wosisii Baal sorɔnsorɔmmea* wɔ Hinom Ba Bon* no mu,+ sɛnea ɛbɛyɛ a wɔbɛhyew wɔn mma mmarima ne wɔn mma mmea wɔ ogya mu* ama Molek.+ Nanso menhyɛɛ wɔn saa,+ na ɛmmaa me komam da* sɛ mɛma wɔayɛ akyiwade a ɛte saa, de ama Yuda ayɛ bɔne.’36 “Ɛno nti, eyi ne nea Yehowa, Israel Nyankopɔn no aka afa kurow yi ho, kurow a moka sɛ wɔnam sekan ne ɔkɔm ne nsanyare a edi awu so de bɛhyɛ Babilon hene nsa no:37 ‘Hwɛ, mɛboaboa wɔn ano afi nsaase a mebɔɔ wɔn hwetee so wɔ m’abufuw ne m’abufuhyew ne anibere kɛse mu no nyinaa so,+ na mɛsan de wɔn aba ha ama wɔabɛtena ase dwoodwoo.+38 Na wɔbɛyɛ me man, na me nso mayɛ wɔn Nyankopɔn.+39 Na mɛma wɔn koma koro+ ne ɔkwan koro, sɛnea ɛbɛyɛ a wobesuro me daa, na asi wɔn yiye na asi wɔn mma a wobedi wɔn akyi aba no nso yiye.+40 Me ne wɔn bɛyɛ daa apam.+ Ɛne sɛ, mɛyɛ wɔn yiye, na merennyae da.+ Mede me ho suro bɛhyɛ wɔn koma mu, sɛnea ɛbɛyɛ a wɔrentwe wɔn ho mfi me ho.+41 M’ani begye sɛ mɛyɛ wɔn yiye.+ Na mede me koma nyinaa ne me kra* nyinaa bedua wɔn ama wɔn ase atim wɔ asaase yi so.’”+42 “Nea Yehowa aka ni, ‘Sɛnea mede mmusu kɛse yi nyinaa aba ɔman yi so no, saa ara na mede adepa* a mede ahyɛ wɔn bɔ no nyinaa bɛma wɔn.+43 Na ɔman yi a moka sɛ: “Ayɛ amamfo, na onipa ne aboa biara nni so, na wɔde ahyɛ Kaldeafo nsa” no, wɔbɛsan atotɔ nsaase wɔ so bio.’+44 “‘Wɔde sika bɛtotɔ nsaase, na wɔayeyɛ ɛho nkrataa de ahyɛnsode atetare ano, na wɔafa ho adansefo afi Benyamin asaase so,+ ne Yerusalem ho nkurow mu, ne Yuda nkurow mu,+ ne mmepɔw so nkurow mu, ne nkurow a ɛdeda fam mu,+ ne anaafo nkurow mu, efisɛ mɛsan de wɔn nkurɔfo a wɔakyere wɔn kɔ no aba bio,’+ Yehowa asɛm ni.”
Ase Hɔ Nsɛm
^ Nt., “Nebukadresar.” Ɛyɛ ɔkwan foforo a wɔfa so kyerɛw edin Nebukadnesar.


text: 17 “Me honhom abotow, na me nkwa nna ahi;Amusiei retwɛn me.+2 Fɛwdifo atwa me ho ahyia,+Na m’ani tua wɔn atuatew no.3 Mepa wo kyɛw, gye nea mede resi awowa no na fa sie.Hena bio na obekyia me nsam de adi agyinam ama me?+4 Efisɛ woayi nhumu afi wɔn koma mu asie;+Ɛno nti na womma wɔn so no.5 Wotumi ne wɔn nnamfo kyɛ nea wɔwɔ,Bere a ɔkɔm ama wɔn mma ani akeka kɔ mu.6 Wama mayɛ animguase nipa* wɔ nkurɔfo mu,+Enti mayɛ onipa a wɔtetew ntasu gu n’anim.+7 Ahometew ama m’ani so ayɛ wusiwusi,+Na me nsa ne me nan nyinaa ayɛ sɛ sunsuma.8 Atreneefo tɛɛ wɔn anom hwɛ me,Na abɔnefo* nti, nea ne ho nni asɛm bo fuw.9 Ɔtreneeni nantew ne kwan so daa,+Na nea ne nsa ho tew kɔ so nya ahoɔden.+10 Enti mo nyinaa mommra, na monsan mmɛkeka mo nsɛm no bio,Na me de, minhu onyansafo biara wɔ mo mu.+11 Me nna asa;+Me tirim adwene ne nea me koma pɛ nyinaa ayɛ ɔkwa.+12 Wɔde anadwo yɛ awia,Na wɔka sɛ: ‘Esum aba yi de, ɛrenkyɛ hann bɛba.’13 Sɛ metwɛn mpo a, Ɔdamoa* na ɛbɛyɛ me fi;+Esum mu na mɛsɛw me kɛtɛ.+14 Mɛka akyerɛ amoa*+ sɛ, ‘Me papa ne wo!’Na maka akyerɛ mmoawa sɛ, ‘Me maame ne me nuabea!’15 Ɛhe na m’anidaso wɔ?+Hena na wahu m’anidaso?16 Ebesian akɔ* Ɔdamoa* apon a wɔabram akyi mu,Na me ne m’anidaso nyinaa besian akɔ dɔte mu.”+


text:
Esau Asefo
1Eyinom ne Esau a wɔfrɛ no Edom no asefo.
2Esau waree Kanaanfo mmea baasa. Wɔn din de Ada a ɔyɛ Hetini Elon babea, Ana babea Oholibama a ɔsan yɛ Hewini Sibeon nena ne 3Basmat a ɔyɛ Ismael babea na ɔyɛ Nebaiot nuabea.
4Ada woo Elifas maa Esau. Basmat woo Reuel. 5Oholibama nso woo Yeus, Yalam ne Kora. Saa nnipa a wɔabobɔ wɔn din yi ne mmabarima a Esau yerenom baasa no wowoo wɔn maa no wɔ Kanaan asase so no.
6Esau faa ne yerenom, ne mmabarima, ne mmabea, ne fifo nyinaa, ne nyɛmmoa ne mmoa a aka nyinaa ne nʼagyapade biara a ɔbrɛ nyaa no wɔ Kanaan asase so nyinaa, tu fii ne nua Yakob nkyɛn, kɔɔ asase bi so wɔ akyirikyiri. 7Efisɛ na wɔn ahonyade no dɔɔso sɛ ɔne ne nua Yakob betumi atena faako. Na wɔn mmoa dodow nti, wɔn baanu no nsen asase a wɔte so no so. 8Ɛno nti, Esau a wɔfrɛ no Edom no, kɔbɔɔ nʼatenae wɔ Seir bepɔw so.
9Eyinom ne Esau a ɔyɛ Edomfo agya no asefo a wɔwoo wɔn maa no bere a na ɔwɔ Seir bepɔw so no.
10Esau mmabarima no din na edidi so yi:
Elifas, a ɔyɛ Esau yere panyin Ada babarima ne Reuel a ɔyɛ Basmat babarima.
11Elifas nso mmabarima din na edidi so yi:
Teman, Omar, Sefo, Gatam ne Kenas. 12Na Esau babarima Elifas nso wɔ mpena bi a ne din de Timna a ɔne no woo ba a wɔfrɛ no Amalek. Din a wɔabobɔ yi yɛ Esau yere Ada nenanom.
13Reuel mmabarima din na edidi so yi:
Nahat, Serah, Sama ne Misa. Saa din a wɔabobɔ yi yɛ Esau yere Basmat nso nenanom.
14Esau yere Oholibama a ɔyɛ Ana babea, na ɔsan yɛ Sibeon nena no mmabarima a ɔwoo wɔn maa Esau no ne eyinom:
Yeus, Yalam ne Kora.
15Eyinom ne Esau asefo no mu atitiriw:
Elifas a ɔyɛ Esau abakan no nso mmabarima din na edidi so yi:
Atitiriw Teman, Omar, Sefo, Kenas, 16Kora, Gatam ne Amalek. Saa din a wɔabobɔ yi ne Elifas a ɔyɛ Esau abakan no asefo atitiriw a wɔwowoo wɔn wɔ Edom asase so. Na saa atitiriw yi yɛ Ada nenanom.
17Esau babarima Reuel mmabarima din na edidi so yi:
Otitiriw Nahat, Otitiriw Serah, Otitiriw Sama ne Otitiriw Misa. Saa din a wɔabobɔ yi ne Reuel a ɔyɛ Esau ba a ɔto so abien no nnipa atitiriw a wɔwoo wɔn wɔ Edom asase so. Na wɔyɛ Esau yere Basmat nenanom.
18Esau yere Oholibama mmabarima din na edidi so yi:
Otitiriw Yeus, Otitiriw Yalam ne Otitiriw Kora. Saa din a wɔabobɔ yi ne Esau yere Oholibama a ɔyɛ Ana babea no asefo nnipa atitiriw no.
19Saa din a wɔabobɔ yi ne Esau a ɔno ara ne Edom no mmabarima. Wɔn ara nso na wɔyɛ wɔn nnipa atitiriw no.
20Eyinom ne Horini Seir mmabarima a na saa bere no wɔtete Seir asase so no:
Lotan, Sobal, Sibeon, Ana, 21Dison, Eser ne Disan. Saa nnipa a wɔabobɔ wɔn din yi ne Horini Seir mmabarima a na wɔtete Edom asase so no nnipa atitiriw no.
22Lotan mmabarima ne eyinom:
Hori ne Homam. Na Timna yɛ Lotan nuabea.
23Sobal nso mmabarima ne eyinom:
Alwan, Manahat, Ebal, Sefo ne Onam.
24Na eyinom ne Sibeon mmabarima:
Aya ne Ana. Saa Ana yi ne abarimaa a, bere bi ɔde nʼagya Sibeon mfurum kɔɔ adidi wɔ sare no so a okohuu asu aniwa bi a na nsuɔhyew fi mu ba no.
25Ana mma ni:
Dison ne Oholibama a ɔyɛ Ana babea no.
26Disan mmabarima ni:
Hemdan, Esban, Yitran ne Keran.
27Eser mmabarima ne eyinom:
Bilhan, Saawan ne Akan.
28Eyinom ne Disan mma:
Us ne Aran.
29Eyinom ne Horifo nnipa atitiriw:
Lotan, Sobal, Sibeon, Ana, 30Disan, Eser ne Disan.
Saa nnipa a wɔabobɔ wɔn din yi ne Horifo nnipa atitiriw a bere a na wɔwɔ Seir asase so no, wodii wɔn mmusua no so.
Edom Ahemfo
31Eyinom ne nnipa a wodii kan dii hene wɔ Edom asase so ansa na Israelni biara rebedi Israelmma so hene:
32Bela a ɔyɛ Beor babarima bedii hene wɔ Edom asase so. Na nʼahenkurow din de Dinhaba.
33Na Bela wui no, Serah babarima Yobab a ofi Bosra bedii nʼade sɛ ɔhene.
34Na Yobab wui no, Husam a ofi Teman asase so bedii nʼade sɛ ɔhene.
35Husam wu akyi Hadad a ɔyɛ Bedad babarima a okodii Midian so nkonim wɔ Moab asase so no na odii nʼade sɛ ɔhempɔn. Wɔtoo nʼahenkurow no din Hawit.
36Hadad wui no, Samla a ofi Masreka kuropɔn mu bɛyɛɛ ɔhene.
37Samla wui no, Saulo a ofi Rehobot a ɛda asu Eufrate ho no bedii hene.
38Na Saulo wui no, Akbor babarima Baal-Hanan bedii hene.
39Akbor babarima Baal-Hanan nso wui no, Hadad bedii nʼade, tenaa nʼahengua so sɛ ɔhempɔn. Na ɔhene Hadad ahenkurow no din de Pau, na ne yere nso din de Mehetabel a ɔyɛ Me-Sahab babea a ɔno nso yɛ Matred babea.
40Sɛnea wɔn a wodidi so yi a wɔyɛ Esau asefo no mmusua ne wɔn tenabea te ni:
Timna abusua, Alwa abusua, Yetet abusua,
41Oholibama abusua, Ela abusua, Pinon abusua,
42Kenas abusua, Teman abusua, Mibsar abusua,
43Magdiel abusua ne Iram abusua.
Eyinom ne Edom mmusua a wɔde wɔn atenae no din totoe.
Na wɔn nyinaa yɛ Edomfo a wɔyɛ Esau asefo.
에서의 후손들
1에돔이라고도 하는 에서와 그 후손에 대한 이야기는 이렇다:
2에서는 가나안 여자들과 결혼하였다. 그의 아내는 헷 사람 엘론의 딸 아다와 히위 사람 시브온의 36:2 ‘딸’ 또는 ‘아들’ 로되어있는고대문헌도있다.손녀이며 아나의 딸인 오홀리바마와
3이스마엘의 딸이며 느바욧의 누이인 바스맛이었다.
4아다는 엘리바스를 낳았고 바스맛은 르우엘을,
5오홀리바마는 여우스와 얄람과 고라를 낳았다. 이들은 다 가나안 땅에서 태어난 에서의 아들들이었다.
6에서는 처자들과 집안의 모든 사람들과 함께 자기 짐승과 가나안 땅에서 얻은 재산을 전부 정리하여 동생 야곱을 떠나 다른 곳으로 갔다.
7그가 떠난 것은 그 두 사람의 소유가 너무 많아 그들의 짐승을 함께 기르기에는 그 땅이 부족하였기 때문이었다.
8그래서 에돔이라는 에서는 세일의 산간 지역에서 살게 되었다.
9세일산 일대에 사는 에돔족의 조상이 된 에서의 후손은 이렇다:
10-13에서의 아내 아다는 엘리바스를 낳았 고 엘리바스는 데만, 오말, 스보, 가담, 그나스를 낳았으며 그의 첩 딤나는 아말렉을 낳았다. 에서의 아내 바스맛은 르우엘을 낳았고 르우엘은 나핫, 세라, 삼마, 미사를 낳았다.
14그리고 시브온의 손녀이며 아나의 딸인 에서의 다른 아내 오홀리바마는 여우스와 얄람과 고라를 낳았다.
15에서의 자손 가운데 족장들은 다음과 같다: 에서의 장남 엘리바스의 아들인 데만, 오말, 스보, 그나스,
16고라, 가담, 아말렉은 에돔 땅의 엘리바스에게서 나온 족장들이며 이들은 에서의 아내 아다의 손자들이었다.
17에서의 아들 르우엘의 아들인 나핫, 세라, 삼마, 미사는 에돔 땅의 르우엘에게서 나온 족장들이며 이들은 에서의 아내 바스맛의 손자들이었다.
18에서의 아내 오홀리바마의 아들인 여우스, 얄람, 고라는 아나의 딸이며 에서의 아내인 오홀리바마에게서 나온 족장들이다.
19이상은 에돔이라고도 하는 에서의 자손들로서 족장이 된 사람들이다.
세일의 자손들
20그 땅의 원주민인 호리족 세일의 아들은 로단, 소발, 시브온, 아나,
21디손, 에셀, 디산인데 이들은 에돔 땅에 있는 세일의 자손 중에서 호리족의 족장들이다.
22그리고 로단의 아들은 호리와 헤맘이고 로단의 누이는 딤나이며
23소발의 아들은 알완, 마나핫, 에발, 스보, 오남이다.
24시브온의 아들은 아야와 아나이며 이 아나는 자기 아버지의 나귀를 먹이다가 광야에서 온천을 발견한 자이다.
25그리고 아나의 자손은 아들 디손과 딸 오홀리바마이며
26디손의 아들은 헴단, 에스반, 이드란, 그란이고
27에셀의 아들은 빌한, 사아완, 아간이며
28디산의 아들은 우스와 아란이다.
29이상과 같이 호리족의 족장인 로단, 소발, 시브온, 아나
30디손, 에셀, 디산은 세일 땅에서 자기들의 집안을 따라 족장이 된 사람들이다.
에돔의 왕들
31이스라엘에 왕이 있기 전에 에돔 땅을 다스린 왕들을 그 순서대로 열거하면 다음과 같다:
32딘하바 사람인 브올의 아들 벨라,
33보스라 사람인 세라의 아들 요밥,
34데만 지방 출신인 후삼,
35모압 들에서 미디안 족을 친 아윗 출신 브닷의 아들 하닷,
36마스레가 출신 삼라,
37강변에 위치한 르호봇 출신 사울,
38악볼의 아들인 바알 – 하난,
39그리고 36:39 또는 ‘바이 출신 하달’바우 출신 하닷이었는데 그의 아내는 메사합의 손녀이며 마드렛의 딸인 므헤다벨이었다.
40-43에돔족의 조상은 에서이며 이들 부족 들이 사는 지방의 이름을 딴 에돔의 족장들은 딤나, 알와, 여뎃, 오홀리바마, 엘라, 비논, 그나스, 데만, 밉살, 막디엘, 그리고 이람이었다.


text: 14 Na Samson kɔɔ* Timna, na bere a ɔwɔ Timna no, ohuu Filistini bea* bi.2 Enti ɔkɔka* kyerɛɛ ne papa ne ne maame sɛ: “Mahu Filistini bea bi wɔ Timna, na mepɛ sɛ mokɔware no ma me.”3 Nanso ne papa ne ne maame bisaa no sɛ: “Enti worennya ɔbea biara wɔ w’abusuafo ne yɛn nkurɔfo nyinaa mu?+ Filistifo a wontwaa twetia* yi mu na worekɔpɛ yere?” Nanso Samson ka kyerɛɛ ne papa sɛ: “Kɔware no ma me, efisɛ ɔno ara na mepɛ no.”*4 Ná ne papa ne ne maame nnim sɛ Yehowa nsa wom, efisɛ na Ɔrehwehwɛ kwan a ɔbɛfa so anya Filistifo no. Saa bere no, na Filistifo di Israel so.+5 Enti Samson ne ne papa ne ne maame kɔɔ* Timna. Bere a Samson duu Timna bobe mfuw* mu no, ɔnkɔhwɛ a, gyata* bi na ɔrebobom ba no so yi!6 Ɛnna Yehowa honhom maa no ahoɔden,+ na ɔwaee gyata no mu abien sɛnea obi de ne nsa wae apɔnkye ba mu no. Nanso wanka nea wayɛ no ankyerɛ ne papa anaa ne maame.7 Afei ɔtoaa so kɔe, na ɔne ɔbea no kɔkasae, na Samson hui sɛ ɔno ara ne ɔbea a ɔpɛ no.+8 Bere bi akyi no, ɔkɔe sɛ ɔrekɔfa ɔbea no aba fie.+ Bere a ɔrekɔ no, ɔman kɔhwɛɛ gyata no funu no, na ohui sɛ nnowa ne ɛwo ahyɛ mu ma.9 Enti oyii ɛwo no bi kuraa ne nsam, na ɔrekɔ nyinaa na ɔredi. Bere a ɔkɔtoo ne papa ne ne maame no, ɔmaa wɔn bi dii. Nanso wanka ankyerɛ wɔn sɛ oyii ɛwo no fii gyata a wawu mu.10 Na ne papa toaa so koduu ɔbea no nkyɛn, na Samson tow pon wɔ hɔ, efisɛ saa na na mmerante no taa yɛ.11 Bere a wohuu no no, wɔde mmarima 30 brɛɛ no sɛ ayeforokunu nnamfo a wɔbɛka ne ho.12 Ɛnna Samson ka kyerɛɛ wɔn sɛ: “Munim, muntie akasabebu* yi. Sɛ mutumi kyerɛ ase ansa na nnanson a yɛde retow pon yi aba awiei a, mɛma mo nwera ntaade 30 ne ntaade nguguso nso 30.13 Na sɛ moantumi ankyerɛ me ase a, ɛnde mobɛma me nwera ntaade 30 ne ntaade nguguso nso 30.” Na wɔka kyerɛɛ no sɛ: “Ma yentie w’akasabebu* no.”14 Enti ɔka kyerɛɛ wɔn sɛ:“Odidifo mu na biribi a wodi fi bae,Na ɔhoɔdenfo mu na biribi a ɛyɛ fremfrem fi bae.”+Na wɔtenaa akasabebu* no ho nnansa a wɔantumi ankyerɛ ase.15 Afei da a ɛto so anan no, wɔka kyerɛɛ Samson yere sɛ: “Daadaa wo kunu+ na ɔnkyerɛ yɛn akasabebu* no ase. Anyɛ saa a, yɛbɛhyew wo ne wo papa fifo nyinaa. Adɛn, mode yɛn baa ha sɛ morebegye yɛn ho nneɛma anaa?”16 Enti Samson yere su guu no so sɛ: “Mahu sɛ wotan me; wonnɔ me.+ Woabu me nkurɔfo bɛ,* nanso wonkyerɛɛ me ase.” Ɛnna Samson ka kyerɛɛ no sɛ: “Hwɛ, me ara me papa ne me maame mpo menkyerɛɛ wɔn ase! Wo na menkyerɛ wo ase anaa?”17 Na nna a aka ama nnanson apontow no aba awiei no nyinaa, ɔbea no su guu no so. Afei da a ɛto so ason no, ɔkyerɛɛ no ase, efisɛ na ɔreguan ne ho. Ɛnna ɔbea no nso kɔkaa akasabebu* no nkyerɛase kyerɛɛ ne nkurɔfo no.+18 Enti da a ɛto so ason, ansa na owia rekɔtɔ no,* kurom hɔ mmarima ka kyerɛɛ no sɛ:“Ɛdɛn na ɛyɛ fremfrem sen ɛwo?Na ɛdɛn na ɛwɔ ahoɔden sen gyata?”+Ɛnna ɔka kyerɛɛ wɔn sɛ:“Sɛ ɛnyɛ me nantwi ba* na mode no funtumii a,+Anka moantumi ankyerɛ m’akasabebu* no ase.”19 Ɛnna Yehowa honhom maa no ahoɔden,+ na osian kɔɔ Askelon+ kokunkum wɔn mmarima 30, na oyii wɔn ntaade de maa wɔn a wɔkyerɛɛ akasabebu* no ase no.+ Na ɔde abufuw san kɔɔ* ne papa fi.20 Na wɔde Samson yere+ no maa mmarima a na wɔka ne ho sɛ ayeforokunu nnamfo no baako.+


text:
,
"Obrafuor - Adɛn" ari chimbo.
Mutauro we chimbo ari Akan.
Zvinoreva
Obrafuor anoona hurombo ne kutambudzika.
Hupenyu anoanea hurombo ne kutambudzika.
Vose anoanea hurombo ne kutambudzika.
Iye anobvunza hindava.
Ade akye awia, aaba, nipa di emia
Pɛ ani kɔhwɛ Makɔla ni Kejetia
Kitikiti, ɛbi retɔ na ɛbi rewia
Abranteɛ yɛ adwuma den na gye w'akotua
Sika nyɛ sika, sika ne deɛ w'abrɛ kita
Ɛwɔ m' sɛ yɛbrɛ Nyame nti daa yɛdidi da
Ɛbi nom sii mu akyɛ, amaneamane nti wɔnduru da
Yɛn nyinaa yɛrehustle, adɛn na worebɛtwe me mogya
Mataheko, Dansoman, me ma mo damirifa
Ɔbra ne bɔ yɛ den ɛnso ɛwɔ sɛ yɛbɔ mmɔden
Obi su "Agyei!", obi so bɔtɔ m' yɛ OK
Sɛ nea ɛteɛ biaa, oburoni se "No pain no gain"
Sɛ wante mfifiri a, wontumi nsi self-contained
Nti Ɔbrafoɔ ato me kasa tenten
Sista, gyae, gyae, na me tankoa da high
Menyaa anka mɛfly nso ɛnya antɔ me lie
Bɔyeɛ, wonni shirt, wobɛyɛ dɛn na w'abɔ flying tie
January, February, May, June, July
Nineteen, ninety-nine, do and die, I no go lie
We dey suffer, we dey hala, chale, Allah walayi
Ɛmma wo ho mpopo, abrɛbrɛsɛ tu wo ho fo
Abrabɔ mu nsɛm, wodwene ho a, wobɛtonko
Asɛm bɛba dabi, ɛnrushe nkɔ ti
Susu biribi, ɛmmfa wo sika nyinaa nkɔwe bayerɛ ne kyofi
Beebi aa nndwoyɛ, ayɛ tawee, ayɛ hot
Ato wo adwendwen, bra, kyerɛ me apio spot
Obi ntumi ngyina gye sɛ wabu 4 tots
Pressure da yɛn so, ayɛ sɛ yɛgyina High Court
Obi ntumi ngyina gye sɛ wabu 4 tots
Pressure da yɛn so, ayɛ sɛ yɛgyina High Court
Chorus
Naa daa, mu yi nsɛm yi (adɛn ne amanesɛm yi)
Na yɛyɛ no dɛn ni (na adɛn ne abɛbrɛsɛ yi)
Na yɛreka no sɛn ni (Ewiase amanesɛm yi)
Sɛ yɛkaayɛ o (n'ahokyerɛ bebreebe yi)
Nipa bɛbrɛ e (na adɛn na abɛbrɛsɛ yi)
Asaase yi so o (yɛrebrɛ)
Nipa bɛbrɛ o (3x) (yɛrebrɛ)
Verse 2
Ɔga eno be easy, 39 days in Agege
Ɔbra no agye m'ani, ama m'atadeɛ to nyinaa atete
Petepetepete, seniwaa ne deede
Chale menhu so, nti mɛba Nkran abɛgye me kenkey
Ɔbra ne amanehu, woka no bebree a, na woreyɛ dede
Na doala, ma brada, na ,true, me ho hyehye me
Mfifiri bɔne ɛfiri me
Mehu sɛ me ho rekyere me
Meda a, menda adeɛ rebɛkye a, na me pressure aba
Mese mentumi nnda, ɛyɛ a, na me pressure aba
Agyanka, dabɛn koraa na me nso me mberɛ bɛba?
Me nko a, me tiri bɔne, mete train mu a na meeso me nneɛma
Kaa papa ammbɔ me, nea ɛɛbɔɔ me no yɛ nkyɛkyɛnma
M'abɛbrɛ, mennim, sɛ ɛyɛ me nkrabea
Anaa sɛ ɛyɛ me nhyɛbrɛ
Sunsum no pɛ, nanso ɔhonam no yɛ mmrɛ
M'adwen saa, m'afɔn, aka me ti, menni honam
Merekɔpɛ biibi akɔdi, ɛne mebɛyɛɛ dɛn na ɛnam
Ankonam, mmɔbrɔwa
Meeyere me ho sɛ deɛ menya me so ne me kakrawa
Ɔbra no gu so rewind me te sɛ gramophone apaawa
Ayere, obiaa de repepere
Oh, Ewurade, dabɛn na me nso me nsoroma bɛpue
Repeat Chorus
Verse 3
Abrabɔ mu nsɛm dɔɔso, ɛtɔ dabi mpo a, menya sika nntɔ drɔɔso
Manyere me ho a, sɛɛ ohia bɛto me chalk
Ajɔs, gyae me na mereyɛ abɔ loss
Wohwɛ me nikaboka ne me guarantee a, mehia socks
Mayɛ mmrɛ, ɔbra no agu me ho sɛ chicken pox
Wohu no sɛn, ɛbaa no sɛn?
Asɛm bɛn, yɛɛyɛ no dɛn?
Akwantu mu nsɛm, wookɔ akɔda na wabɛdi dɛn?
Ɛnyɛ easy, mekae me nipa Jomo, ɛne n'adanfo Tono
Wobɛhu no anɔpa tutuutu na ɔkita ne dondo
Ɔɔbɔ de tɔn n'aduru, alataman mu fifty kobo
Ɔɔbrɛ, n'adwen nyinaa ayɛ no lotto, lotto
Wɔaka akyerɛ me sɛ, nkakra nkakra ɔbɛtɔ Vono
Adwuma bɔne te sɛ krɔnoo, bebree na ɛdi hia
Chale, menni akatua, mede ka a, mɛyɛ dɛn atua?
Wobisa me taku ne daama, simpowa ne kaprɛ, menya
Metwe a, ɛmba, dabi da, empty container
Menyaa anka mɛyɛ winner na makɔgye aburokyire visa
Abusua mo mboa me, due
Asaase yi so, boafoɔ yɛ na, ɛnso yɛka no sɛn, anoma ɛntu a, obua da
Hwɛ abɔnten so, hwɛ nea nipa dasani deda
Deɛ ɔbɛfura, ne deɛ ɔbɛdie, ɔnya, akɔnɔ
Chaley, Bantama kakro, mɛyɛ dɛn na mɛnya bi mɛdi?
Menni sika, mɛyɛ dɛn na mɛnya bi mɛdi?
Bantama kakro, mɛyɛ dɛn na mɛnya bi mɛdi?
Menni sika, mɛyɛ dɛn na mɛnya bi mɛdi?
Awerɛhosɛm, nipa nenam, mɔbɔmɔbɔ
Coins atete yɛn bɔtɔ
Sika nti, buronya so a, na yɛwe akokɔ
Adɛn, abrabɔ
Obi bɛseɛ, more than, more than, yɛntumi nka, yɛntumi nka
Repeat Chorus
© Obrafour


text:
Onyankopɔn Yɛ Yosua Ɔkannifo
1Mose a ɔyɛ Awurade somfo no wu akyi no, Awurade ka kyerɛɛ Nun babarima Yosua, Mose boafo no se, 2“Afei a me somfo Mose awu no, ɛsɛ sɛ wudi me nkurɔfo no anim kotwa Asubɔnten Yordan kɔ asase a mede rema wɔn no so.1.2 Na Israelfo no wɔ Sitim (2.1) Moab tataw so (5 Mose 34.3) a ɛbɛn Yordan. 3Sɛnea mehyɛɛ Mose bɔ no, baabiara a wode wo nan besi no, mede bɛma wo. 4Efi Negeb sare a ɛwɔ anafo fam kosi Lebanon mmepɔw a ɛwɔ atifi fam, efi Asubɔnten Eufrate a ɛwɔ apuei fam kosi Ntam Po a ɛwɔ atɔe fam, ne Hetifo asase nyinaa. 5Obiara rentumi nsɔre ntia wo, wo nkwanna nyinaa. Sɛnea na mekaa Mose ho no, saa ara na mɛka wo ho. Merennyaw wo na merempa wʼakyi da. 6Wo ho nyɛ den na yɛ nnam, efisɛ wubedi me nkurɔfo yi anim akɔfa asase a mekaa ntam sɛ mede bɛma wɔn agyanom no nyinaa.
7“Wo ho nyɛ den na yɛ nnam. Di mmara a Mose de maa wo no nyinaa so. Mfi ho, na wubedi nkonim biribiara a woyɛ mu. 8Sua saa Mmara Nhoma yi bere biara. Dwen ho awia ne anadwo, sɛnea ɛbɛma woayɛ biribiara a wɔakyerɛw wɔ mu no. Saa na ɛbɛma asi wo yiye. 9Mehyɛ wo sɛ, yɛ den na yɛ nnam! Nsuro, na mma wʼaba mu mmu, na Awurade wo Nyankopɔn ka wo ho baabiara a wobɛkɔ.”
Yosua Kyerɛ Nea Israelfo Nyɛ
10Afei, Yosua hyɛɛ Israel ntuanofo no se, 11“Momfa atenae no mu na monka nkyerɛ nnipa no ma wonsiesie wɔn nnuan. Nnansa akyi no, mubetwa Asubɔnten Yordan na moakɔfa asase a Awurade, mo Nyankopɔn, de ama mo no.”
12Afei Yosua frɛɛ Ruben ne Gad mmusuakuw ne Manase abusua no fa. Ɔka kyerɛɛ wɔn se, 13“Monkae ahyɛde a Awurade somfo Mose maa mo no: ‘Awurade, mo Nyankopɔn, rema mo ɔhome na ɔde asase yi ama mo.’ 14Mo yerenom, mo mma ne mo anantwi bɛtena Yordan apuei fam ha. Nanso, mo akofo a wɔasiesie wɔn ho ama ɔkɔ no bedi mmusuakuw a aka no anim atwa Yordan, na wɔaboa ma wɔafa asase no. Mo ne wɔn ntena hɔ 15nkosi sɛ Awurade bɛma wɔn ɔhome sɛnea wayɛ ama mo no. Na wɔn nso bedi asase a Awurade, mo Nyankopɔn de rema wɔn no so. Ɛno ansa na mode Yordan apuei fam ha asase a Mose a ɔyɛ Awurade somfo de maa mo no, bɛyɛ mo atenae.”
16Wobuaa Yosua se, “Nea woahyɛ yɛn sɛ yɛnyɛ nyinaa yɛbɛyɛ, na baabiara a wobɛsoma yɛn nso, yɛbɛkɔ. 17Yɛbɛyɛ osetie ama wo sɛnea yɛyɛ maa Mose no. Awurade wo Nyankopɔn, nni wʼakyi sɛnea odii Mose akyi no. 18Obiara a ɔbɛtew wʼasɛm so atua na wanni wʼahyɛde mu biara so no, wonkum no. Enti, hyɛ wo ho den na nya akokoduru!”
主对约书亚的吩咐
1耶和华的仆人摩西死了以后,耶和华对摩西的助手——嫩的儿子约书亚说: 2“我的仆人摩西已经死了,现在你和全体以色列人要准备渡过约旦河,到我要赐给你们的地方去. 3我已把你们脚掌将踏之地都赐给了你们,正如我对摩西的应许. 4从南部的旷野直到北部的黎巴嫩,从东部的幼发拉底大河直到西部的地中海,包括赫人居住的全境,都将是你们的领土. 5在你有生之年,没有人能够抵挡你.过去我怎样与摩西同在,也必照样与你同在,我必不离开你,也不丢弃你. 6你要刚强勇敢,因为你要带领这些人占领我起誓赐给他们祖先的土地. 7你只要刚强勇敢,谨遵我仆人摩西所吩咐你的一切律法,毫不偏离,就可以无往不利. 8你要常常诵读这律法书,昼夜不断地思想,以便谨遵律法书上的一切指示.这样,你必亨通,顺利. 9我再次吩咐你,要刚强勇敢!不要害怕,也不要灰心,因为你无论走到哪里,你的上帝耶和华必与你同在.”
10于是,约书亚吩咐民众的首领说: 11“你们要走遍全营,吩咐大家预备好食物.因为三天之内,你们就要过约旦河,去占领你们的上帝耶和华赐给你们的土地.”
12约书亚又对吕便支派,迦得支派和玛拿西半个支派的人说: 13“你们要牢记耶和华的仆人摩西吩咐你们的话,他说你们的上帝耶和华要把约旦河东面的土地赐给你们,让你们安居. 14你们的妻子儿女和牲畜可以留在约旦河东岸摩西分给你们的土地上,但你们当中所有的勇士要带着兵器先过约旦河,帮助你们的弟兄. 15要等到你们的上帝耶和华使你们的弟兄像你们一样得到祂所赐的土地,安居以后,你们才可以回到约旦河东,在耶和华的仆人摩西分给你们的土地上定居.” 16他们回答约书亚说:“凡你命令我们的,我们一定遵行.无论你派我们去哪里,我们一定去. 17我们在一切的事上怎样服从摩西,也必照样服从你,愿你的上帝耶和华与你同在,像与摩西同在一样. 18任何人违抗你的命令,不照你的吩咐去做,都要被处死.你要刚强勇敢!”


text: 10 Afei Saba hemmaa tee sɛnea Yehowa ama Solomon agye din.+ Enti ɔbae sɛ ɔde nsɛmmisa a ɛkyere adwene* rebɛsɔ no ahwɛ.+2 Ɔde dɔm kɛse*+ ne yoma a wɔsoso balsam ngo+ ne sika kɔkɔɔ pii ne aboɔden abo baa Yerusalem. Ɔbaa Solomon nkyɛn, na ɔde biribiara a ɛda ne koma so too ɔhene anim.3 Ɛnna Solomon nso buaa ne nsɛm no nyinaa; biribiara nni hɔ a ɛkyeree ɔhene so a wantumi ankyerɛ mu.4 Bere a Saba hemmaa huu Solomon nyansa nyinaa,+ ofi a wasi,+5 nnuan a ɛwɔ ne pon so,+ sɛnea n’ahemfi mpanyimfo tete ne nkyɛn, n’asomfo a wɔsom wɔ pon ho ne wɔn ntaade, nsahyɛfo, ne ɔhyew afɔre a daa ɔbɔ wɔ Yehowa fi no, ɔhemmaa no ho dwiriw no papaapa.*6 Enti ɔka kyerɛɛ ɔhene sɛ: “Wo nyansa ne nea woayɛ ho nsɛm* a metee wɔ m’asaase so nyinaa yɛ nokware.7 Mannye wɔn nsɛm no anni kosii sɛ m’ankasa mede m’aniwa behui; nea wɔka kyerɛɛ me no, anokwa, ennu wo nyansa ne w’ahonyade no fã mpo! Nea mabehu yi boro nea metee no so koraa.8 Anigye ne wo nkurɔfo, na anigye ne wo nkoa a wogyina w’anim daa tie wo nyansa no!+9 Ayeyi nka Yehowa wo Nyankopɔn;+ ɔno na ayɛ no fɛ sɛ ɔde wo bɛtena Israel agua so. Yehowa dɔ Israel kosi daa, enti na wasi wo hene sɛ hwɛ ma atɛntrenee ne trenee nkɔ so no.”10 Ɛnna ɔmaa ɔhene sika kɔkɔɔ dwetikɛse* 120, balsam ngo+ pii, ne aboɔden abo.+ Balsam ngo dodow a Saba hemmaa de maa Ɔhene Solomon no, obiara amfa bi amma saa bio.11 Hiram ahyɛn a ɛde sika kɔkɔɔ fi Ofir bae no,+ na ɛde algum nnua+ pii ne aboɔden abo+ nso fi Ofir ba.12 Ɔhene de algum nnua yɛɛ nnyinaso wɔ Yehowa fi ne ahemfi* hɔ, na ɔde bi nso yɛɛ asanku ne asankuten maa nnwontofo no.+ Ebesi nnɛ, algum nnua a ɛte saa bi mmae da, na wonhuu ɛso bi bio.13 Ɔhene Solomon nso de nea Saba hemmaa pɛ ne nea obisae nyinaa maa no; ɛsono nea Ɔhene Solomon ankasa yii ne yam de maa no.* Afei ɔhemmaa no san n’akyi kɔɔ n’asaase so, ɔne ne nkoa.+14 Afe biara, sika kɔkɔɔ a na Solomon nya no, emu duru yɛ dwetikɛse 666;+15 ɛsono nea na akwantufo de ba, ne mfaso a na aguadifo no, Arabia ahemfo nyinaa, ne asaase no so amradofo de ba.16 Ɔhene Solomon de sika kɔkɔɔ a wɔde dade afra yɛɛ akyɛm akɛse 200+ (ɔde sika kɔkɔɔ a emu duru yɛ nnwetɛbona* 600 guu akyɛm no biara ho),+17 na ɔde sika kɔkɔɔ a wɔde dade afra yɛɛ akyɛm nketewa* 300 (ɔde sika kɔkɔɔ mmɛnnaa* abiɛsa guu saa akyɛm no biara ho). Afei ɔhene de guu Lebanon Kwaefi hɔ.+18 Ɔhene yɛɛ asonse* ahengua kɛse bi+ nso, na ɔde sika kɔkɔɔ amapa faa ho nyinaa.+19 Stɛps a ɛtoatoa so asia na na wɔforo kɔ ahengua no anim; wɔyɛɛ biribi te sɛ apata kurukuruwa wɔ ahengua no soro. Ná ahengua no wɔ nsa wɔ ha ne ha, na na wɔayɛ agyata+ abien gyinagyina nsa no ho.20 Agyata 12 gyinagyina stɛps a ɛtoatoa so asia no so; stɛps biara, abien na egyina so. Baako wɔ ano ha, ɛnna baako nso wɔ ano ha. Ná wɔnyɛɛ bi saa da wɔ ahenni biara mu.21 Nea Ɔhene Solomon nom mu nyinaa, wɔde sika kɔkɔɔ na ɛyɛe, na Lebanon Kwaefi+ hɔ nneɛma nyinaa, wɔde sika kɔkɔɔ amapa na ɛyɛe. Wɔamfa dwetɛ anyɛ emu biara, efisɛ na dwetɛ nka hwee wɔ Solomon bere so.+22 Nea ɛte ne sɛ, na ɔhene wɔ Tarsis+ ahyɛn pii wɔ po so a ɛne Hiram ahyɛn kɔ kwan so. Mfe abiɛsa biara, na Tarsis ahyɛn no de sika kɔkɔɔ ne dwetɛ, asonse,+ nkontromfi, ne piikɔk* ba.23 Enti sɛ yɛreka ahonyade ne nyansa a, na asaase so hene biara nto Ɔhene Solomon.+24 Nnipa fi asaase so baabiara baa Solomon anim betiee nyansa a Onyankopɔn de ahyɛ ne komam no.+25 Afe biara, na nkurɔfo de akyɛde brɛ no; dwetɛ ne sika kɔkɔɔ nneɛma, ntaade, akode, balsam ngo, apɔnkɔ, ne mfurumpɔnkɔ.26 Solomon boaboaa nteaseɛnam ne apɔnkɔ* ano, na onyaa nteaseɛnam 1,400 ne apɔnkɔ* 12,000,+ na ɔde kɔɔ nteaseɛnam nkurow mu, na na ɛhɔ bɛn ɔhene wɔ Yerusalem.+27 Ɔhene maa dwetɛ dɔɔso wɔ Yerusalem sɛ abo, na ɔmaa sida nnua dɔɔso sɛ sikamɔɔ nnua a ɛwɔ Sefela.+28 Solomon apɔnkɔ no, wɔkra fii Egypt; ná ɔhene aguadifo no kɔtɔ apɔnkɔ* no akuwakuw tua bo a wɔatwa ato so.+29 Nteaseɛnam a wɔkra fii Egypt no, na ebiara bo yɛ nnwetɛbona 600, na ɔpɔnkɔ nso bo yɛ nnwetɛbona 150. Ná wɔn nso kɔtɔn ma Hitifo+ ahemfo ne Siria ahemfo.


text: 31 Akyiri yi, Yakob tee sɛ Laban mma no rekeka sɛ: “Yakob afa yɛn papa nneɛma nyinaa; yɛn papa agyapade na ɔde anya ne ho.”+2 Afei nso, Yakob hui sɛ Laban ntew n’anim mma no sɛ kan no.+3 Afei Yehowa ka kyerɛɛ Yakob sɛ: “San kɔ w’agyanom asaase so ne w’abusuafo nkyɛn,+ na mɛkɔ so adi w’akyi.”4 Ɛnna Yakob soma ma wɔkɔfrɛɛ Rahel ne Lea baa baabi a ɔde ne mmoa kɔ adidi no,5 na ɔka kyerɛɛ wɔn sɛ:“Mahu sɛ mo papa Laban ntew n’anim mma me sɛ kan no,+ nanso Onyankopɔn a me papa som no no di m’akyi.+6 Mo ara munim sɛ mede m’ahoɔden nyinaa asom mo papa.+7 Ná mo papa pɛ sɛ ɔfa kwan bi so sisi me, na wasesa m’akatua mpɛn du, nanso Onyankopɔn amma kwan amma wanyɛ me bɔne.8 Sɛ ɔka sɛ, ‘Mede mmoa a wɔn ho yɛ damedame no betua wo ka’ a, mmoa no nyinaa wo wɔn a wɔn ho yɛ damedame; na sɛ ɔka sɛ, ‘Mede wɔn a wɔn ho yɛ nsensanee no na ebetua wo ka’ a, wɔn nyinaa wo wɔn a wɔn ho yɛ nsensanee.+9 Enti Onyankopɔn gyee mo papa nyɛmmoa maa me.10 Afei eduu bere a ɛsɛ sɛ anini no foro abere no, mesoo dae hui sɛ mpapo a wɔreforo abere no, wɔn ho yɛ nsensanee, damedame, ne nsisiinsisii.+11 Ɛnna nokware Nyankopɔn no bɔfo frɛɛ me wɔ dae mu sɛ, ‘Yakob!’ na migyee so sɛ, ‘Mini.’12 Ɔtoaa so sɛ, ‘Mesrɛ wo, ma w’ani so na hwɛ, na wubehu sɛ mpapo a wɔreforo abere no, wɔn ho yɛ nsensanee, damedame, ne nsisiinsisii, efisɛ nea Laban reyɛ wo nyinaa, mahu.+13 Mene nokware Nyankopɔn a oyii ne ho adi kyerɛɛ wo wɔ Betel,+ baabi a wosraa adum bi na wokaa me ntam no.+ Afei sɔre fi ha san kɔ asaase a wɔwoo wo wɔ so no so.’”+14 Na Rahel ne Lea buae sɛ: “Agyapade bɛn bio na yɛwɔ wɔ yɛn papa fi?15 Wanyɛ yɛn sɛ ahɔho antɔn yɛn anaa? Na ɛnyɛ yɛn ti sika na odidi ho?+16 Agyapade a Onyankopɔn agye afi yɛn papa hɔ nyinaa yɛ yɛne yɛn mma dea.+ Enti biribiara a Onyankopɔn aka akyerɛ wo no, yɛ.”+17 Afei Yakob sɔre de ne mma ne ne yerenom tenatenaa yoma so;+18 na ɔde ne nyɛmmoa ne agyapade a wabenya+ wɔ Padan-Aram nyinaa siim sɛ ɔrekɔ ne papa Isak nkyɛn wɔ Kaanan asaase so.+19 Saa bere no, na Laban rekotwitwa ne nguan ho nwi, na Rahel wiaa ne papa terafim ahoni*+ kɔe.20 Afei nso, Yakob rekɔ no, wammɔ Aramni Laban amanneɛ; owiaa ne ho kɔe.21 Na ɔde nea ɔwɔ nyinaa guan kotwaa Asubɔnten no.*+ Ɛnna ɔde n’ani kyerɛɛ Gilead+ mmepɔw mu.22 Nnansa akyi no, wɔka kyerɛɛ Laban sɛ Yakob aguan.23 Enti ɔfaa ne nuanom* kaa ne ho tiw no nnanson, na wɔkɔtoo no wɔ Gilead mmepɔw mu.24 Ɛnna Onyankopɔn yii ne ho adi kyerɛɛ Aramni+ Laban wɔ dae mu,+ na ɔka kyerɛɛ no sɛ: “Asɛm biara a wobɛka akyerɛ Yakob no, papa oo, bɔne oo, hwɛ yiye.”*+25 Laban kɔtoo Yakob sɛ wasi ne ntamadan wɔ bepɔw so, na Laban ne ne nuanom nso sii wɔn de wɔ Gilead mmepɔw mu.26 Afei Laban ka kyerɛɛ Yakob sɛ: “Dɛn na woayɛ yi? Adɛn nti na woawia wo ho de me mma mmea aguan te sɛ nnipa a wɔatwe wɔn so sekan akyere wɔn kɔ?27 Dɛn nti na wuwiaa wo ho kɔe a woankra me? Sɛ wobɔɔ me amanneɛ a, anka mede osebɔ ne nnwom ne mpintin ne sanku na ebegya wo kwan.28 Woamma mamfew me nenanom* ne me mma mmea no ano. Woadi nkwaseasɛm.29 Anka metumi ayɛ mo bɔne biara a mepɛ, nanso Onyankopɔn a wo papa som no no ne me kasae anadwo yi sɛ, ‘Asɛm biara a wobɛka akyerɛ Yakob no, papa oo, bɔne oo, hwɛ yiye.’+30 Sɛ w’ani agyina wo papa fi na wopɛ sɛ wokɔ a, dɛn nti na woawia m’anyame?”+31 Ɛnna Yakob buaa Laban sɛ: “Na misuro sɛ wubegye wo mma mmea no afi me nsam.32 Obiara a wubehu w’anyame no wɔ ne nkyɛn no, ɛnsɛ sɛ ɔtena nkwa mu. Hwehwɛ me nneɛma mu wɔ yɛn nuanom* a wɔwɔ ha yi anim na sɛ wuhu a, fa kɔ.” Nanso na Yakob nnim sɛ Rahel na wawia.33 Enti Laban kɔɔ Yakob ne Lea ne mmaawa baanu+ no nyinaa ntamadan mu, nanso wanhu. Afei ofi Lea ntamadan mu kɔɔ Rahel ntamadan mu.34 Ná Rahel afa terafim ahoni no de ahyɛ mmea kotoku a wɔde to yoma so no mu, na saa bere no nyinaa na ɔte so. Enti Laban hwehwɛɛ ntamadan no mu baabiara nanso wanhu.35 Afei Rahel ka kyerɛɛ ne papa sɛ: “Papa, mesrɛ wo mma wo bo mmfuw me; merentumi nsɔre efisɛ meyare mmea yare.”+ Enti ɔtɔɔ ne bo ase hwehwɛɛ baabiara, nanso wanhu terafim ahoni no.+36 Ɛnna Yakob bo fuwii, na n’ani beree Laban so, na Yakob bisaa no sɛ: “Bɔne bɛn na mayɛ, na mmara bɛn na mato a wudi m’akyi kirididi saa?37 Wohwehwɛɛ me nneɛma mu yi, wo fi agyapade bɛn na wuhui? Sɛ wuhuu biribi a, fa bra me nuanom ne wo nuanom nyinaa anim na wommu yɛn baanu ntam atɛn.38 Me ne wo atena mfe 20. Wo nguan anaa wo mpɔnkye no mu biara ampɔn,+ na manwe wo nguan no baako mpo.39 Sɛ aboa bi kum wo mmoa no bi a,+ memfa no mmrɛ wo; m’ankasa mitua ka. Na sɛ obi wia bi anadwo oo, awia oo, wugye wɔ me nsam.40 Ahohuru ba awia a, menam mu, awɔw ba anadwo nso a, menam mu, m’ani nkum na mada.+41 Mfe 20 ni a matena wo fi. Wo mma mmea baanu no nti, masom wo mfe 14, na mede mfe 6 nso ahwɛ wo mmoa, na woasesa m’akatua mpɛn du.+42 Sɛ Abraham Nyankopɔn a me papa Isak suro no+ no nni m’akyi a,+ anka nsapan na wode begya me kwan. Nanso Onyankopɔn ahu m’ahohia ne me brɛ, enti na ɔkaa w’anim nnɛra anadwo no.”+43 Afei Laban buaa Yakob sɛ: “Hwɛ, mmea yi yɛ me mma mmea, mmofra yi nso yɛ me dea, na mmoa yi nso wɔ me; biribiara a w’ani tua yi yɛ me ne me mma mmea dea. Ɛnnɛ dɛn na metumi ayɛ wɔn anaa mmofra a wɔawo wɔn yi?44 Afei ma me ne wo nyɛ apam na ɛnyɛ adanse wɔ me ne wo ntam.”45 Enti Yakob faa ɔbo na ɔde sii hɔ yɛɛ adum.+46 Ɛnna Yakob ka kyerɛɛ ne nuanom sɛ: “Montase abo mmra!” Ɛnna wɔkɔtasee abo bae, na wɔboaboaa ano yɛɛ no kuw. Afei wodidii wɔ abokuw no so.47 Laban frɛɛ no Yega-Sahaduta,* na Yakob de, ɔfrɛɛ no Galeed.*48 Afei Laban kae sɛ: “Ɛnnɛ, abokuw yi yɛ me ne wo ntam adanse.” Ɛno nti na ɔfrɛɛ no Galeed,+49 ne Ɔwɛn Aban, efisɛ ɔkae sɛ: “Sɛ yɛpaapae mu a, Yehowa ani nni me ne wo nyinaa akyi.50 Sɛ woteetee me mma mmea yi anaa wokɔfa mmea foforo ka me mma yi ho, na sɛ onipa biara anni ho adanse mpo a, kae sɛ Onyankopɔn na ɔyɛ me ne wo ntam dansefo.”51 Laban toaa so ka kyerɛɛ Yakob sɛ: “Mahyehyɛ abokuw yi, na mede adum yi asi me ne wo ntam.52 Abokuw ne adum yi yɛ adanse+ sɛ merentra abo yi mmɛyɛ wo bɔne, na wo nso worentra abo ne adum yi mmɛyɛ me bɔne.53 Abraham Nyankopɔn ne Nahor Nyankopɔn,+ wɔn agya Nyankopɔn, nni me ne wo ntam asɛm.” Na Yakob de Onyankopɔn a ne papa Isak suro no+ no din kaa ntam.54 Ɛno akyi no, Yakob bɔɔ afɔre wɔ bepɔw no so, na ɔfrɛɛ ne nuanom sɛ wommedidi. Enti wodidii,* na wɔdaa bepɔw no so anadwo no.55 Na Laban de, ɔsɔree ahemanakye na ofew ne nenanom*+ ne ne mma mmea no ano na ohyiraa wɔn.+ Ɛnna Laban sii kwan so san kɔɔ ne kurom.+


text: 7 Isakar mma ne Tola, Pua, Yasub ne Simron;+ wɔyɛ baanan.2 Tola mma ne Usi, Refaia, Yeriel, Yamai, Yibsam, ne Semuel; wɔyɛ wɔn agyanom abusuafi mpanyimfo. Tola asefo no, na mmarima akokodurufo wom. Dawid bere so no, na wɔn dodow yɛ 22,600.3 Usi asefo* ne Yesrahia ne Yesrahia mma Mikael, Obadia, Yoel, ne Yisiya. Baanum no nyinaa yɛ abusuafi mpanyimfo.4 Wɔn asefo a wofi wɔn agyanom abusuafi a wɔka wɔn ho yɛ asraafo 36,000 a wɔkɔ ɔko; ná wɔn yerenom ne wɔn mma dɔɔso.5 Wɔn nuanom a wofi Isakar abusuakuw nyinaa mu a wɔkyerɛw wɔn din sɛnea wɔn mmusua te no yɛ mmarima akokodurufo 87,000.+6 Benyamin+ mma ne Bela,+ Beker+ ne Yediael;+ wɔyɛ baasa.7 Bela mma ne Esbon, Usi, Usiel, Yerimot ne Iri; wɔyɛ baanum. Wɔyɛ wɔn agyanom abusuafi mpanyimfo ne mmarima akokodurufo; mmarima 22,034 na wɔkyerɛw wɔn din sɛnea wɔn mmusua te.+8 Beker mma ne Semira, Yoas, Elieser, Elioenai, Omri, Yeremot, Abia, Anatot ne Alemet; eyinom nyinaa yɛ Beker mma.9 Wɔn agyanom abusuafi mpanyimfo mu no, mmarima akokodurufo 20,200 na wɔkyerɛw wɔn din sɛnea wɔn mmusua te.10 Yediael+ mma no bi ne Bilhan ne Bilhan mma Yeus, Benyamin, Ehud, Kenaana, Sitan, Tarsis ne Ahisaha.11 Eyinom nyinaa yɛ Yediael mma. Wɔyɛ wɔn agyanom fi mpanyimfo, mmarima akokodurufo 17,200 a wɔkɔ ɔko.12 Supim ne Hupim yɛ Ir+ mma; Husimfo nso yɛ Aher asefo.13 Naftali+ mma ne Yasiel, Guni, Yeser, ne Salum. Wɔyɛ Bilha asefo.*+14 Manase+ asefo ni: Asriel a ɔne ne mpena* Siriani woo no no. (Ɔbea yi na ɔwoo Gilead agya Makir.+15 Makir ware maa Hupim ne Supim, na ne nuabea din de Maaka.) Nea ɔto so abien ne Selofehad;+ Selofehad de, ɔwoo mmea nkutoo.+16 Makir yere Maaka woe, na ɔtoo no din Peres; ne nua din de Seres, na ne mma ne Ulam ne Rekem.17 Ulam ba* ne Bedan. Eyinom ne Gilead a Manase ba Makir woo no no mma.18 Ne nuabea ne Hamoleket a ɔwoo Ishod, Abiesar ne Mahla no.19 Semida mma ne Ahian, Sekem, Liki ne Aniam.20 Efraim+ asefo ni: Sutela,+ ne ba ne Bered, ɔno nso ba ne Tahat, ɔno nso ba ne Eleada, ɔno nso ba ne Tahat,21 ɔno nso ba ne Sabad, ɔno nso ba ne Sutela; Eser ne Elead nso ka ho. Gat mmarima+ a wɔwoo wɔn asaase no so no kunkum wɔn efisɛ wɔbɛfaa wɔn nyɛmmoa.22 Wɔn papa Efraim dii ho awerɛhow nna pii, na ne nuanom baa ne nkyɛn bɛkyekyee ne werɛ.23 Akyiri yi, ɔne ne yere dae, na onyinsɛn woo ɔbabarima. Ɔtoo no din Beria* efisɛ ɔwoe no na awerɛhow wɔ ne fi.24 Ne babea ne Seera; ɔno na ɔkyekyee Anaafo+ ne Atifi Bet-Horon+ ne Usen-Seera.25 Asefo no bi ne Refa ne Resef,* ɔno nso ba ne Tela, ɔno nso ba ne Tahan,26 ɔno nso ba ne Ladan, ɔno nso ba ne Amihud, ɔno nso ba ne Elisama,27 ɔno nso ba ne Nun, na ɔno nso ba ne Yosua.*+28 Wɔn agyapade ne wɔn atenae ne Betel+ ne ɛho nkurow, Naaran wɔ apuei fam, Geser ne ɛho nkurow wɔ atɔe fam, Sekem ne ɛho nkurow kosi Ayah* ne ɛho nkurow;29 nkurow a ɛtoa Manase asefo so ne Bet-Sean+ ne ɛho nkurow, Taanak+ ne ɛho nkurow, Megido+ ne ɛho nkurow, Dor+ ne ɛho nkurow. Nkurow yi mu na Israel ba Yosef asefo tenatenae.30 Aser mma ne Yimnah, Yiswa, Yiswi, Beria,+ ne wɔn nuabea Serah.+31 Beria mma ne Heber ne Malkiel a ɔwoo Basait no.32 Heber woo Yaflet, Somer, Hotam, ne wɔn nuabea Sua.33 Yaflet mma ne Pasak, Bimhal ne Aswat. Eyinom ne Yaflet mma.34 Semer* mma ne Ahi, Roga, Yehuba ne Aram.35 Ne nua Helem* mma ne Sofa, Yimna, Seles ne Amal.36 Sofa mma ne Suah, Harnefa, Sual, Beri, Yimra,37 Beser, Hod, Samma, Silsa, Yitran ne Bera.38 Yeter mma ne Yefune, Pispa ne Ara.39 Ula mma ne Arah, Haniel ne Risia.40 Eyinom nyinaa yɛ Aser mma; wɔyɛ wɔn agyanom abusuafi mpanyimfo, mmarima akokodurufo a wɔapaw wɔn. Wɔyɛ mmusua mu mpanyimfo; wɔn a wɔkyerɛw wɔn din sɛnea wɔn mmusua te+ no yɛ mmarima 26,000+ a wɔkɔ ɔko.


text:
Wosie Yakob Wɔ Kanaan
1Yosef tow ne ho hwee nʼagya so suu no, na ofew nʼano. 2Ɛno akyi no, Yosef maa ne duruyɛfo bɛhyɛɛ nʼagya Israel akyenkyennuru, sɛnea ɛbɛyɛ a, ɔrensɛe. Enti oduruyɛfo no hyɛɛ no akyenkyennuru. 3Wɔde adaduanan na ɛhyɛɛ Israel akyenkyennuru no, efisɛ saa nna dodow no na ɛsɛ sɛ wɔde hyɛ no aduru no. Misraimfo suu no nnafua aduɔson.
4Wosuu no wiee no, Yosef kasa kyerɛɛ Farao fifo se, “Sɛ manya mo anim anuonyam a, monka nkyerɛ Farao mma me se, 5‘Mʼagya ma mekaa ntam,’ na ɔkae se: Hwɛ, aka kakra na mawu. Enti sɛ miwu a, ɔboda a mʼankasa mitwaa wɔ Kanaan asase so no mu na munkosie me. ‘Enti momma me kwan mma minkosie mʼagya, na mɛsan aba.’ ”
6Farao penee akwansrɛ no so, kae se, “Kɔ na kosie wʼagya, sɛnea ɔmaa wo kaa no ntam no.”
7Enti Yosef kɔ kosiee nʼagya. Farao asomfo nyinaa ne ne mpanyimfo ne nʼatenankongua ne Misraim nnipa titiriw nyinaa kogyaa Yosef ayi 8kaa Yosef fifo nyinaa a ne nuabarimanom ne nʼagya fifo no ho. Wɔn mma ne wɔn nguan ne wɔn anantwi nko ara na wogyaw wɔn wɔ Gosen asase so hɔ. 9Nteaseɛnam ne apɔnkɔsotefo nso kaa wɔn ho kɔɔ ayi no bi. Nnipadɔm pa ara na wɔkɔe.
10Woduu Atad a ne nkyerɛase ne baabi a wɔpo atoko, a ɛbɛn Asubɔnten Yordan no, wɔde nnanson twaa agyaadwo, yɛɛ Yosef agya Israel ayi kɛse wɔ hɔ. 11Bere a Kanaanfo a na wɔte asase no so huu sɛnea wosi yɛɛ ayi no wɔ Atad no, wɔkae se, “Eyi yɛ ayi kɛse bi a Misraimfo ayɛ.” Ɛno nti, Kanaanfo a wɔte asase no so no too hɔ din Abel-Misraim, a ne nkyerɛase ne Misraimfo reyɛ ayi kɛse.
12Enti Yakob mmabarima no yɛɛ sɛnea wɔn agya kyerɛɛ wɔn sɛ wɔnyɛ no pɛpɛɛpɛ. 13Wɔsoaa no, de no kɔɔ Kanaan asase so, kosiee no wɔ ɔboda a ɛwɔ Makpela a ɛbɛn Mamrɛ afuw a na Abraham atɔ afi Hetini Efron nkyɛn de ayɛ amusiei no mu. 14Yosef siee nʼagya wiee no, ɔne ne nuanom ne wɔn a wokogyaa no ayi no nyinaa san baa Misraim.
Yosef De Ne Nuanom Bɔne Kyɛ Wɔn
15Yosef agya wu akyi no, ne nuanom no de ehu ka kyerɛɛ wɔn ho wɔn ho se, “Sɛ ɛba sɛ Yosef da so wɔ yɛn ho menasepɔw, na otua yɛn bɔne ahorow a yɛayɛ no nyinaa so ka a, na yɛreyɛ no dɛn?” 16Enti wotuu nnipa kɔɔ Yosef hɔ kɔka kyerɛɛ no se, “Wʼagya kaa saa asɛm yi ansa na ɔrewu. 17‘Asɛm yi na ɛsɛ sɛ moka kyerɛ Yosef: Mesrɛ wo, fa bɔne ahorow a wo nuanom ayɛ wo no nyinaa kyɛ wɔn.’ Enti afei mesrɛ wo, fa Onyankopɔn a wʼagya som no no nkoa bɔne kyɛ wɔn.” Bere a Yosef tee asɛm a ne nuanom no kae no, osui.
18Yosef nuabarimanom no bɛtotow wɔn ho guguu nʼanim, kae se, “Yɛyɛ wo nkoa.”
19Nanso Yosef ka kyerɛɛ wɔn se, “Munnsuro me! Meyɛ Onyankopɔn a metumi abu mo atɛn, atwe mo aso ana? 20Ɛwɔ mu sɛ moyɛɛ mo adwene sɛ mobɛyɛ me bɔne de, nanso na Onyankopɔn adwene ne sɛ, ɛbɛdan ade pa, sɛnea ɛbɛyɛ a obetumi agye nnipa dodow nkwa, sɛnea ɔreyɛ no nnɛ yi. 21Enti munnsuro! Mʼankasa mede biribiara a ehia mo ne mo mma nyinaa bɛma mo.” Yosef nam saa kasakyerɛ yi so hyɛɛ wɔn bɔ sɛ, ɔrenyɛ wɔn bɔne biara.
Yosef Wu
22Yosef ankasa ne ne nuanom ne nʼagya abusuafo nyinaa tenaa Misraim asase so. Odii mfe ɔha ne du ansa na ɔrewu. 23Yosef huu Efraim mma nena ne Manase ba Makir mma nso. Wɔwoo wɔn guu ne srɛ so.
24Na, Yosef ka kyerɛɛ ne nuabarimanom no se, “Ɛrenkyɛ biara na mawu. Nanso Onyankopɔn bɛboa mo, ayi mo afi saa asase yi so, de mo akɔ bɔhyɛ asase a ɔkaa ho ntam sɛ ɔde bɛma Abraham, Isak ne Yakob no so.” 25Yosef maa Israel mmabarima no kaa ntam, na Yosef kae se, “Nokware, Onyankopɔn bedi aboa mo. Sɛ miwu nso a, monsoa me nnompe mfi ha nkɔ Kanaan asase so.”
26Yosef dii mfe ɔha ne du, na owui. Wɔhyɛɛ no akyenkyennuru de no too funnaka mu wɔ Misraim.


text:
Apam A Onyankopɔn Ne Noa Yɛeɛ
1Afei, Onyankopɔn hyiraa Noa ne ne mmammarima no ka kyerɛɛ wɔn sɛ, “Monwo, na monyɛ bebree nhyɛ asase so ma. 2Mo ho hu ne mo ho suro bɛtɔ mmoa a wɔwɔ asase so nyinaa ne ewiem nnomaa nyinaa ne abɔdeɛ biara a wɔnam asase so ne nsuo mu mpataa nyinaa so. Wɔn nyinaa hyɛ mo nsa. 3Biribiara a nkwa wɔ mu, na ɛkeka ne ho no bɛyɛ mo aduane. Sɛdeɛ mede nhahammono hyɛɛ mo nsa no, afei deɛ, mede biribiara ma mo.
4“Nanso, ɛnsɛ sɛ mowe aboa a wɔntwaa ne mene mmaa ne mogya no nguiɛ no ɛnam. 5Wo nkwa deɛ, deɛ ɛbɛyɛ biara, mɛbisa ho akontabuo. Onipa a ɔkum ne yɔnko onipa no, mɛbisa no ho asɛm. Mpo, aboa biara a ɔbɛkum onipa no, mewɔ saa aboa no nso asɛmmisa. Mɛbisa onipa kra ho asɛm.
6“Obiara a ɔhwie onipa mogya guo no,
onipa so na wɔnam bɛhwie ɔno nso mogya aguo,
ɛfiri sɛ, Onyankopɔn no ara sɛso na ɔbɔɔ onipa.
7Mo deɛ, monwo, na monyɛ bebree. Mo ase mfɛe asase so, na monnɔɔso.”
8Afei, Onyankopɔn ka kyerɛɛ Noa ne ne mmammarima a wɔka ne ho no sɛ, 9“Ɛnnɛ, me ne mo ne mo asefoɔ a wɔbɛwo wɔn no 10ne abɔdeɛ biara a nkwa wɔ mu a na wɔwɔ mo nkyɛn wɔ adaka no mu yɛ apam: nnomaa, nyɛmmoa ne wiram mmoa a wɔne mo firi adaka no mu no baeɛ nyinaa, ne abɔdeɛ biara a nkwa wɔ mu a wɔwɔ asase so. 11Me ne mo yɛ mʼapam sɛ: Meremfa nsuyire nsɛe abɔdeɛ biara a nkwa wɔ mu a ɛwɔ asase so. Saa ara nso na meremfa nsuyire nsɛe asase bio da.”
12Na Onyankopɔn kaa sɛ, “Yei ne apam a me, Onyankopɔn, ne mo ne abɔdeɛ a nkwa wɔ mu biara a wɔka mo ho no ne nkyirimma nyinaa reyɛ no ho nsɛnkyerɛnneɛ. 13Mato me nyankontɔn wɔ omununkum mu. Ɛno na ɛbɛyɛ apam a ɛbɛda me ne asase ntam. 14Ɛberɛ biara a mede omununkum bɛba asase ani, na sɛ nyankontɔn pue wɔ omununkum no mu a, 15mɛkae mʼapam a ɛda me ne mo ne abɔdeɛ a nkwa wɔ mu ahodoɔ no nyinaa ntam. Nsuyire a ɛbɛsɛe abɔdeɛ a nkwa wɔ mu no nyinaa remma da biara da bio. 16Ɛberɛ biara a nyankontɔn bɛto wɔ omununkum mu no, mɛhunu, na makae apam a ɛwɔ hɔ daa a ɛda me, Onyankopɔn, ne abɔdeɛ a nkwa wɔ mu ahodoɔ nyinaa a wɔwɔ asase yi so ntam no.”
17Enti, Onyankopɔn ka kyerɛɛ Noa sɛ, “Yei ne apam a me ne abɔdeɛ biara a nkwa wɔ mu a, wɔwɔ asase yi so ayɛ no ho nsɛnkyerɛnneɛ.”
Noa Mmammarima
18Yeinom ne Noa mmammarima a wɔfiri adaka no mu baeɛ: Sem, Ham ne Yafet. Ham na ɔwoo Kanaan. 19Yeinom ne Noa mmammarima. Wɔn mu na nnipa a, wɔahwete wɔ asase so nyinaa firi baeɛ.
20Noa yɛ okuafoɔ a ɔdii ɛkan. Ɔyɛɛ bobefuo. 21Ɛda bi, ɔnom bobesa no bi boroeɛ, ma ɔdaa ne ntomadan mu adagya. 22Ham a ɔwoo Kanaan no kɔtoo nʼagya Noa sɛ ɔda adagya. Ɔfirii hɔ no, ɔkɔbɔɔ ne nuammarima baanu no amaneɛ. 23Enti, Sem ne Yafet faa atadeɛ de guu wɔn mmati so, kɔɔ nkyirinkyire de kɔkataa wɔn agya adagya so. Na wɔn ani nkyerɛ wɔn agya enti, wɔanhunu nʼadagya mu.
24Ɛberɛ a Noa ani so tetee no, na ɔhunuu deɛ ne kaakyire no ayɛ no, 25ɔkaa sɛ,
“Nnome nka Ham asefoɔ a wɔyɛ Kanaanfoɔ.
Wɔbɛyɛ wɔn nuanom
mu nkoa mu nkoa.”
26Noa kaa bio sɛ,
“Me nhyira a ɛfiri Awurade, me Onyankopɔn, nkyɛn no nka Sem!
Kanaan nyɛ Sem akoa.
27Onyankopɔn ntrɛ Yafet ase ne nʼasase mu.
Yafet ntena Sem ntomadan mu,
na Kanaan nyɛ nʼakoa.”
28Nsuyire no akyiri no, Noa tenaa ase mfeɛ ahasa ne aduonum. 29Noa dii mfeɛ aha nkron ne aduonum, ansa na ɔrewu.
上帝与挪亚立约
1上帝赐福给挪亚和他的儿子们,对他们说:“你们要生养众多,遍布地面. 2你们要管理所有地上的走兽,空中的飞鸟,地上的爬虫和海里的鱼,它们都必惧怕你们. 3凡是活着的动物都可作你们的食物,就像菜蔬和谷物一样. 4只是你们不可吃带血的肉,因为血就是生命. 5凡是杀人害命的,无论人或兽,我必向他们追讨血债.凡杀人的,我必追讨他的血债. 6凡杀害人的,也必被人杀害,因为人是上帝照着自己的形象造的. 7你们要生养众多,使地上人口兴旺.”
8上帝又对挪亚和他的儿子们说: 9“我要跟你们和你们的后代, 10以及所有和你们在一起,从方舟出来的飞禽走兽和牲畜等各种动物立约. 11我与你们立约,不再叫洪水淹没一切生灵,也不再让洪水毁灭大地.” 12上帝说:“我与你们及各种生灵立世代永存的约,我要给这个约一个记号. 13我把彩虹放在云中,作为我跟大地立约的记号. 14我使云彩覆盖大地的时候,会有彩虹在云中出现. 15这样我会记得我与你们及一切生灵所立的约,水就不会再泛滥淹灭所有生灵. 16当我看见彩虹在云中出现的时候,就会记得我与地上一切生灵立的永约.” 17上帝对挪亚说:“彩虹是我与地上一切生灵立约的记号.”
挪亚和他的儿子
18与挪亚一起出方舟的有他的儿子闪,含,雅弗.含是迦南的父亲. 19挪亚这三个儿子的后代遍布天下.
20挪亚做了农夫,他是第一个栽种葡萄园的人. 21一天,他喝葡萄酒喝醉了,赤裸着身体躺在帐篷里. 22迦南的父亲含看见他父亲赤身露体,便去告诉外面的两个弟兄. 23于是,闪和雅弗拿了一件衣服搭在肩上,倒退着走进帐篷,把衣服盖在父亲身上,他们背着脸不看父亲赤裸的身体.
24挪亚酒醒后,知道了小儿子做的事, 25就说:
“迦南该受咒诅,
必做他弟兄的仆人的仆人.”
26又说:
“闪的上帝耶和华当受称颂!
迦南要做闪的仆人.
27愿上帝扩张雅弗的疆界,
愿他住在闪的帐篷里,
让迦南做他的仆人.”
28洪水以后,挪亚又活了三百五十年. 29挪亚一生共活了九百五十岁.


text:
1Ɔbarima bi tenaa ase wɔ Us1.1 Us yɛ ɔman bi a na ɛda Yordan apuei fam. Na Hiob nyɛ Israelni. asase so a na ne din de Hiob. Na ne ho nni asɛm na ɔyɛ pɛ; na osuro Onyankopɔn, na ɔtwe ne ho fi bɔne ho. 2Na ɔwɔ mmabarima baason ne mmabea baasa, 3na ɔwɔ nguan mpem ason, yoma mpem abiɛsa, anantwi mpamho ahannum ne mfurumbere ahannum, na ɔwɔ asomfo bebree. Na ɔyɛ onipa kɛse pa ara wɔ nnipa a wɔwɔ Apuei fam nyinaa no mu.
4Na ne mmabarima no to pon nnidiso nnidiso wɔ wɔn afi mu, na wɔto nsa frɛ wɔn nuabeanom baasa no ne wɔn bɔ mu didi, nom. 5Sɛ aponto nna no twa mu a, Hiob soma kɔfrɛ wɔn na wodwira wɔn ho. Ɔsɔre anɔpahema bɔ ɔhyew afɔre ma wɔn mu biara, efisɛ na osusuw sɛ, “Ebia na me mma no ayɛ bɔne na wɔadome Onyankopɔn wɔ wɔn koma mu.” Eyi yɛ dwuma a na Hiob di no bere ano bere ano.
Hiob Sɔhwɛ A Edi Kan
6Da bi, abɔfo no de wɔn ho bɛkyerɛɛ Awurade, na Satan kaa wɔn ho bae. 7Awurade bisaa Satan se, “Wufi he na wobaa ha?”
Satan buaa Awurade se, “Mifi asase so akyinkyinakyinkyin ne emu akɔneabadi mu.”
8Na Awurade bisaa Satan se, “Woadwene me somfo Hiob ho ana? Obiara nte sɛ ɔno wɔ asase so, ne ho nni asɛm na ɔteɛ, ɔyɛ onipa a osuro Onyankopɔn na okyi bɔne.”
9Satan buaa Awurade se, “Hiob suro Onyankopɔn kwa ana? 10Wunnyee ban mfaa ɔno, ne fie ne biribiara a ɔwɔ ho ana? Woahyira ne nsa ano adwuma so, enti ne nguan ne nʼanantwi ase atrɛw asase no so. 11Na wo de, teɛ wo nsa na sɛe nea ɔwɔ nyinaa, na obegyina wʼanim na wadome wo.”
12Awurade ka kyerɛɛ Satan se, “Eye, nea ɔwɔ nyinaa wɔ wo nsam, nanso ɔno ankasa de, mfa wo nsateaa nka no.”
Na Satan fii Awurade anim kɔe.
13Da bi a Hiob mmabarima ne ne mmabea redidi na wɔrenom bobesa wɔ wɔn nuabarima panyin fi no, 14ɔbɔfo bi baa Hiob hɔ bɛkae se, “Anantwi no refuntum na mfurum no redidi wɔ wɔn nkyɛn no, 15Sabiafo1.15 Na Sabiafo yɛ atubrafo a na wɔte Arabia anafo fam. bɛtow hyɛɛ yɛn so, sesaw wɔn kɔe. Wɔde afoa kunkum apaafo no, na me nko ara na miguanee a merebɛbɔ wo saa amanneɛ yi.”
16Bere a ogu so rekasa no, ɔbɔfo foforo bi ba bɛkae se, “Onyankopɔn gya fi soro abɛhyew wo nguan ne wo nguanhwɛfo no nyinaa, na me nko ara na miguanee a merebɛbɔ wo amanneɛ yi.”
17Ogu so rekasa no, ɔbɔfo foforo bi bɛkae se, “Kaldeafo1.17 Na Kaldeafo yɛ atubrafo a wɔte sare a ɛwɔ Mesopotamia so. Wɔn ara na wɔbɛtenaa Babilonia yɛɛ no ahemman. de akorɔmfo akuw abiɛsa baa wo yoma so bɛsoaa wɔn kɔe. Wɔde afoa kunkum asomfo no na me nko ara na miguanee a merebɛbɔ wo amanneɛ yi.”
18Bere a ogu so rekasa no, ɔbɔfo foforo bi ba bɛkae se, “Na wo mmabarima ne wo mmabea redidi na wɔrenom bobesa wɔ wɔn nuabarima panyin fi, 19na prɛko pɛ, ahum bi bɔ fii sare no so bedwiraa ofi no ntwea anan no. Ofi no dwiriw guu wɔn so na akunkum wɔn, na me nko ara na miguanee a merebɛbɔ wo amanneɛ yi.”
20Eyi maa Hiob sɔre gyinaa hɔ, sunsuan nʼatade mu na oyii ne tinwi. Afei ɔtenaa fam sɔree Awurade 21kae se,
“Adagyaw na mede fi me na yam bae,
na adagyaw na mede bɛsan akɔ.
Awurade de mae, na Awurade afa;
nhyira nka Awurade din!”
22Eyi nyinaa mu no, Hiob anyɛ bɔne sɛ ɔbɛbɔ Onyankopɔn sobo.


text:
.:DANIEL S.
Wɔ me mfe 56 mu sɛ Mormonni no, me tetee me mma ahoɔfɛfo anan wɔ Mormonsom mu sɛ apam nhyehyɛe. Me somee asɛmpatrɛwfo wɔ South Amerika, na me somee sɛ Ɔsɛmpatrɛwfo mprɛnsa so wɔ Stake, afei nso sɔ Opanyin wɔ Quorum mprɛnsa, ne boayikuw titiriw muni bɛyɛɛ mfe 7. Ne dibea a ahorow ɛkeka ho. Me nimdeɛ a mewɔ wɔ Kyerɛwnsɛm nti na wohia me kɛse wɔ bere nyinaa asɛmpatrɛw adwuma no nti na metumi adandan obi a n’ani gye Mormonsom no ho ma ohu sɛ yɛn adwene no di mū. Nanso ne nyinaa dwiriw guu bere a mihui sɛ DNA nhwehwɛmu dii adanse sɛ Amerikafo fii Asia na ƐNYƐ-Yerusalem. Ɛyii nti Mormon Nhoma no di atoro. Manhu nea mɛyɛ. Kenkan Daniel S Osuahu sɛnea ofii Mormonsom mu.


text: Maskil.* Asaf+ dwom.74 O Onyankopɔn, adɛn nti na woapo yɛn koraa yi?+Wo nguan a wohwɛ wɔn so no, adɛn nti na wo bo afuw wɔn denneennen saa?*+2 Kae nkurɔfo* a wunyaa wɔn teteete no,+Abusua a woafa wɔn de wɔn ayɛ w’agyapade no.+Kae Sion Bepɔw a wote so no.+3 Twa w’ani bɛhwɛ kurow a asɛe afebɔɔ no.+Biribiara a ɛwɔ kronkronbea hɔ no, atamfo ayɛ no pasaa.+4 W’atamfo boboom wɔ wo nhyiambea hɔ.+Wɔde wɔn ankasa frankaa ayeyɛ ahyɛnsode asisi hɔ.5 Wɔyɛe sɛ mmarima a wɔatwe abonnua asi kwaebirentuw mu.6 Wɔde mmonnua ne nnade asɛe ɛho adwini nyinaa.+7 Wɔde ogya too wo kronkronbea no mu.+Woguu ntamadan a wo din da so no ho fĩ, na wɔbrɛɛ no ase koraa.8 Wɔne wɔn asefo nyinaa ka wɔ wɔn komam sɛ:“Yɛbɛhyew Onyankopɔn nhyiambea a ɛwɔ* asaase no so nyinaa.”9 Yenhu nsɛnkyerɛnne biara;Odiyifo biara nni hɔ bio,Na obiara nni yɛn mu a onim bere tenten a ebedi.10 O Onyankopɔn, atamfo betwa wo adapaa akosi da bɛn?+Atamfo bebu wo din animtiaa afebɔɔ anaa?+11 Adɛn nti na woaka wo nsa ahyɛ? Wo nsa nifa no, adɛn na woaka ahyɛ?+Yi fi wo kokom* na sɛe wɔn.12 Nanso Onyankopɔn ne me Hene fi teteete;Ɔno na ɔyɛ nkwagye nnwuma akɛse wɔ asaase so.+13 Wode w’ahoɔden hwanyan po;+Wobobɔɔ nsuboa akɛse ti wɔ nsu mu.14 Wobobɔɔ Lewiatan* ti pasaa;Wode maa nnipa sɛ aduan; wode maa wɔn a wɔtete sare so no.15 Wopaee akwan maa asuti ne nsubɔnten,+Na womaa nsu a ɛsen daa yowee.+16 Adekyee yɛ wo dea, na adesae nso wɔ wo.Wo na woyɛɛ hann* ne owia.+17 Wo na wutwitwaa asaase ahye nyinaa;+Ahohuru bere ne awɔw bere nso, wo na woyɛe.+18 O Yehowa, kae sɛnea ɔtamfo twa wo adapaa,Na ɔman a wonni adwene bu wo din animtiaa.+19 Mfa w’aborɔnoma nkwa* nhyɛ wuram mmoa nsa.Wo nkurɔfo a wɔn asɛm yɛ mmɔbɔ no, mma wo werɛ mmfi wɔn afebɔɔ.20 Kae apam a wo ne yɛn ayɛ no,Efisɛ baabi a esum wɔ wɔ asaase so no, awudisɛm ahyɛ hɔ ma.21 Mma nea wɔabubu no pasaa no mmfa aniwu nnkɔ.+Ma mmɔborɔwa ne ohiani nyi wo din ayɛ.+22 O Onyankopɔn, sɔre na di w’asɛm.Kae sɛnea daa nyinaa wɔn a wonni adwene keka wo ho nsɛmmɔne.+23 Mma wo werɛ mmfi nsɛm a w’atamfo rekeka.Wɔn a wɔsɔre tia wo no, wɔn dede kɔ soro daa.


text:
DOWNLOAD BITTER SWEET BY KWAME YOGOT - MP3, MP4 & LYRICS
Bitter Sweet Lyrics
W”adi ntↄkwa aduro na w’konya fight, ne dɛ
Na y’ahwe wo ne ya wo yɛ upcoming
Na w’afeature sark ne dɛ
Na w’akill wo, ne ya
W’anya mugu bi atext wo hi, ne dɛ
Mo ncheck a ↄte bantama, ne ya
Wakye shitↄ na pear, ne dɛ
Wo tee ko aa wawe wansena, ne ya
ↄboase ankaa,ne dɛ
Me girl sɛ me pilisi abaa, ne ya
Anadwo yi ma taste ataa, ne dɛ
Aduane nso ne mɛko no, ne ya
Wo nya car fresh a, ne dɛ
Wo behunu na yɛ bug taxi a, ne ya
Wo girl kuta breast a, ne dɛ
Wo kↄ dwam na w’annya ne brassier a, ne ya
Wo pɛ obaa na ↄte w’ase a, ne dɛ
ↄnyem a, ne ya
Sɛ wo papa didi gya wo ase a, ne dɛ
ɛnam nni mu a, ne ya
Nkate nkwan wo de ka abeteɛ a, ne dɛ
Wobɛtuɛ no na adane nkwankyea a, ne ya
Huh holiday, ne dɛ
Na wo papa sɛ monkↄ afuom , ne ya
Anna w’adi lotto ten k, ne dɛ
Na receipt no asɛ nsuom, ne ya
Mmaa pɛ wo a, ne dɛ
Yɛde nyinsɛn hyɛ wo a, ne ya
Sɛ yɛkasɛ pappy kojo sɛ wo a, ne dɛ
Patapaa
Ne ya, ne dɛ
Ne ya, ne dɛ
Saa ade no ne ya
Saa ade no ne ya
Ne ya, ne dɛ,ne ya
Saa ade no ne dɛ yaria
W’akↄ club w’apagya slay queen no ne dɛ
Anↄpa a wobetua no ne ya, hm ɛh na w’akↄ gym no ne dɛ
Wabrɛ a wabɛsua no ne ya
ɛnnɛ wo mallam hyɛ wo bↄ a, ne dɛ
Hmm ɛto fa ho a, ne ya
Yɛse mmaa no emu wodu a, ne dɛ
Na sɛ akoa a, ne ya
ɛnkane obinim asↄre ne den, ne dɛ
Kennedy baa mu, ne ya
Wobekum akranteɛ a ne bini, ne dɛ
Prɛko deɛ no, ne ya
Asↄre na ↄsↄfo preach a, ne dɛ
Collection time, ne ya
Wo ne pono biom beef a, ne dɛ
So awieyɛ no wobɛkae no,ne ya
ɛnnɛ na wokↄ hire dan, ne dɛ
Wo time so a, ne ya
Wobɛyɛ adwuma ama aban, ne dɛ
Sɛ wo pay no ka mu a, ne ya
Kwame yogot wo kↄ boutique, ne dɛ
Na wokↄtↄ shada a, ne dɛ
Wokↄ fie na wo hu sɛ ɛyɛ fose a, ne ya
Sista bella mundi go yɛ me fɛ nso ne pɛ
Madwene ho na mehu sɛ magyimi a, ne ya
Hajia for real kii mafono deɛ
A ne dɛ mesↄre na mehu ɛyɛ dae a, ne ya
Yaria we bad
Ne yɛ, ne ya, ne dɛ
Saa ade no ne ya
Saa ade no ne ya
Ne ya, ne dɛ, ne ya


text:
Nkyia
1Saa krataa yi fi Paulo a ɛnam Onyankopɔn pɛ so nti, ɔyɛ Kristo somafo no ne yɛn nua Timoteo nkyɛn,
2De rekɔma ahotefo a wɔwɔ Kolose a wɔyɛ Kristo mu agyidifo no:
Adom ne asomdwoe a efi yɛn Agya Onyankopɔn nka mo.
Aseda Ne Mpaebɔ
3Bere biara a yɛbɔ mpae ma mo no, yɛda Onyankopɔn a ɔyɛ Awurade Yesu Kristo Agya no ase. 4Efisɛ yɛate mo gyidi a mowɔ wɔ Kristo Yesu mu, ne dɔ a modɔ ahotefo no. 5Da a edi kan a motee Asɛmpa no munyaa mu anidaso a ɛwɔ hɔ ma mo no. Enti mo gyidi ne mo dɔ a mowɔ no gyina mo anidaso a mowɔ a wɔakora no wɔ ɔsoro ama mo no so. 6Efi da a edi kan a motee Onyankopɔn adom na muhuu sɛnea ɛte no, Asɛmpa no de nhyira abrɛ wiase mmaa nyinaa, na trɛw ara na ɛretrɛw sɛnea muhu no wɔ mo mu no. 7Ɛnam Epafra a ɔyɛ yɛn nua somfo a ɔde gyidi yɛ Kristo adwuma ma yɛn no so na muhuu eyi. 8Ɔkaa ɔdɔ a Honhom no de ama mo no kyerɛɛ yɛn.
9Esiane saa nti, efi bere a yɛtee mo nka no, yɛbɔ mpae ma mo daa. Yɛsrɛɛ Onyankopɔn sɛ omfi ne pɛ mu mma mo nyansa ne ntease a ne Honhom de ma no. 10Ɛba saa a na mubetumi atena ase sɛnea Awurade hwehwɛ na bere biara nso, mobɛyɛ nea ɛsɔ nʼani. Dwuma biara a mubedi no, ɛbɛsow aba pa na mubenyin wɔ Onyankopɔn ho nimdeɛ mu. 11Yɛrebɔ mpae nso sɛ ne tumi ne nʼahoɔden bɛhyɛ mo ma na moatumi de Awurade mu ahosɛpɛw ne boasetɔ agyina biribiara ano. 12Momfa ahosɛpɛw nna Agya no a ɛnam ne so nti moanya nea wakora so ama nʼahotewfo a wɔwɔ ne hann no mu no bi no ase. 13Ogyee yɛn fii sum tumi ase de yɛn baa ne Dɔba no Ahenni mu dwoodwoo. 14Ne mu na yenya ogye. Ne mu nso na yenya bɔnefakyɛ.
15Kristo yɛ Onyankopɔn a wonhu no no sɛso. Ɔno ne abɔde nyinaa farebae. 16Efisɛ ɛnam ne so na Onyankopɔn bɔɔ biribiara a ɛwɔ ɔsoro ne asase so, nea wohu ne nea wonhu, honhom mu atumfo, awuranom ne ahemfo. Onyankopɔn nam ne so na ɔbɔɔ wiase nyinaa na ɔbɔ maa no nso. 17Na ɔwɔ hɔ ansa na wɔrebɔ biribiara, na ne mu na biribiara nya nʼafa pɛpɛɛpɛ. 18Asafo no yɛ ne nipadua, na ɔno na ɔyɛ asafo no ti. Ɔno na nipadua no nkwa fi. Ɔno ne Abakan a wonyan no fii awufo mu sɛnea ɛbɛyɛ a ɔno nko ara bedi ade nyinaa mu kan. 19Efisɛ Onyankopɔn no ani gye sɛ Ɔba no wɔ ne su nyinaa wɔ ne mu. 20Ɛnam ne Ba no so na Onyankopɔn fi ne pɛ mu de wiase nyinaa san bɛhyɛɛ ɔno ankasa ase. Onyankopɔn nam ne Ba no wu a owui wɔ asennua so no de asomdwoe bae, enti ɔde nneɛma a ɛwɔ asase so ne ɔsoro nyinaa ahyɛ nʼase.
21Bere bi a atwam no, esiane sɛ na moyɛ bɔne na modwene bɔne ho nti, na mo ne Onyankopɔn ntam kwan ware a na moyɛ nʼatamfo nso. 22Nanso ɛnam ne Ba no wu so nti Onyankopɔn afa mo nnamfo, sɛnea ɛbɛyɛ a mobɛyɛ kronkron a bɔne biara nni mo ho wɔ nʼanim. 23Ɛsɛ sɛ mokɔ so ma mo gyidi mu yɛ den. Mommma ho kwan mma mo anidaso a munyaa no da a edi kan a motee Asɛmpa no nhinhim. Saa Asɛmpa a wɔka kyerɛ nnipa nyinaa yi nti na me, Paulo, mebɛyɛɛ ɔsomfo no.
Paulo Brɛ Asafo No Ho
24Ɛyɛ me anigye sɛ merebrɛ mo ho. Menam me honam mu amane a merehu no so retoa Kristo amane a ohuu wɔ ne honam mu maa nʼasafo no so. 25Onyankopɔn a mo yiyedi nti ɔde saa dwuma yi hyɛɛ me nsa no ayɛ me asafo no somfo. Dwumadi no yɛ nʼasɛm no ka, 26a ɛyɛ ahintasɛm a mfe bebree a atwam no, ɔde hintaw adesamma, nanso afei de, wada no adi akyerɛ nʼahotewfo. 27Onyankopɔn nhyehyɛe ne sɛ, ɔbɛda nʼahintasɛm a nnepa ne anuonyam wɔ mu no adi akyerɛ Amanamanmufo nso. Ahintasɛm no ne sɛ: Kristo te mo mu, a ne nkyerɛase ne sɛ, yɛwɔ anidaso sɛ yɛn nsa bɛka Onyankopɔn anuonyam no bi.
28Ɛno nti yɛka Kristo ho asɛm kyerɛ nnipa nyinaa. Yɛnam adwene pa so bɔ obiara kɔkɔ, kyerɛkyerɛ, sɛnea ɛbɛyɛ a obiara a yɛde no bɛhyɛ Onyankopɔn nsa no bɛyɛ pɛ wɔ Kristo mu. 29Ɛno nti na menam Kristo tumi sononko a ɔde ma me no so yɛ adwumaden.
1我是奉上帝旨意作基督耶穌使徒的保羅, 2和提摩太弟兄寫信給歌羅西的聖徒,就是忠於基督的弟兄姊妹.
願我們的父上帝賜給你們恩典和平安!
感恩與禱告
3-4我們聽說了你們對基督耶穌的信心和對眾聖徒的愛心,為你們禱告的時候,常常感謝我們主耶穌基督的父上帝. 5你們能有這樣的信心和愛心是因為那給你們存在天上的盼望,就是你們從前從福音真道中聽到的盼望. 6這福音不但傳到了你們那裡,也傳到了世界各地,並且開花結果,信主的人數不斷增長,正如你們當初聽了福音,因為明白真理而認識上帝的恩典後的情形. 7這福音是你們從我們親愛的同工以巴弗那裡得知的.他代表我們1·7 「我們」有古卷作「你們」.作基督的忠僕, 8並把聖靈賜給你們的愛心告訴了我們.
9因此,從聽到你們的消息那天起,我們便不斷地為你們禱告,求上帝使你們在一切屬靈的智慧和悟性上完全明白祂的旨意, 10以便你們行事為人對得起主,凡事蒙祂喜悅,在一切良善的事上結出果實,對上帝的認識不斷增加. 11願上帝以祂榮耀的權能使你們剛強,無論遇到什麼事都能長久忍耐, 12歡喜地感謝天父,因祂使你們有資格跟眾聖徒在光明中同享基業. 13祂把我們從黑暗的權勢下拯救出來,帶進祂愛子的國度裡. 14我們藉著祂的愛子蒙救贖,罪過得到赦免.
基督超越一切
15基督是那不能看見之上帝的真像,超越1·15 「超越」或譯「先存於」,希臘文是「長子」,常用來指地位上的優越或時間上的優先.一切受造之物. 16因為萬物都是藉著祂創造的,天上的,地上的,有形的,無形的,作王的,統治的,執政的,掌權的,一切都是藉著祂也是為了祂而創造的. 17祂存在於萬物之前,萬物都靠祂而維繫. 18祂是教會的頭,教會是祂的身體;祂是源頭,是首先從死裡復活的,這樣祂可以在一切事上居首位. 19因為上帝樂意讓一切的豐盛住在祂裡面, 20又藉著祂在十字架上所流的血成就了和平,使天地萬物藉著祂與上帝和好.
21你們從前與上帝隔絕,行事邪惡,心思意念與祂為敵; 22但現在上帝藉著基督肉身的死使你們與祂和好了,讓你們在祂面前成為聖潔無瑕,無可指責的人. 23只是你們必須恆心持守所信的道,根基穩固,堅定不移,不要失去你們聽到福音後所得到的盼望.這福音傳給了天下萬民.我保羅也作了這福音的使者.
保羅為教會受苦
24現在我因能夠為你們受苦而歡喜,並且我是為基督的身體——教會的緣故,在自己身上補滿基督未受的苦難. 25我受上帝的委派成為教會的僕人,要把上帝的道完整地傳給你們. 26這道是歷世歷代一直隱藏的奧祕,現在已經向祂的眾聖徒顯明了. 27上帝要他們知道這奧祕在外族人中有何等豐富的榮耀,這奧祕就是基督在你們裡面,使你們有榮耀的盼望. 28我們傳揚基督,用各樣的智慧勸誡,教導眾人,使他們在基督裡長大成熟,好把他們帶到上帝面前. 29為此,我按著祂在我身上運行的大能盡心竭力,不辭勞苦.


text:
Queen Vashti deposed
1This is what happened during the time of Xerxes,1:1 Hebrew Ahasuerus; here and throughout Esther the Xerxes who ruled over 127 provinces stretching from India to Cush1:1 That is, the upper Nile region: 2at that time King Xerxes reigned from his royal throne in the citadel of Susa, 3and in the third year of his reign he gave a banquet for all his nobles and officials. The military leaders of Persia and Media, the princes, and the nobles of the provinces were present.
4For a full 180 days he displayed the vast wealth of his kingdom and the splendour and glory of his majesty. 5When these days were over, the king gave a banquet, lasting seven days, in the enclosed garden of the king’s palace, for all the people from the least to the greatest who were in the citadel of Susa. 6The garden had hangings of white and blue linen, fastened with cords of white linen and purple material to silver rings on marble pillars. There were couches of gold and silver on a mosaic pavement of porphyry, marble, mother-of-pearl and other costly stones. 7Wine was served in goblets of gold, each one different from the other, and the royal wine was abundant, in keeping with the king’s liberality. 8By the king’s command each guest was allowed to drink without restriction, for the king instructed all the wine stewards to serve each man what he wished.
9Queen Vashti also gave a banquet for the women in the royal palace of King Xerxes.
10On the seventh day, when King Xerxes was in high spirits from wine, he commanded the seven eunuchs who served him – Mehuman, Biztha, Harbona, Bigtha, Abagtha, Zethar and Karkas – 11to bring before him Queen Vashti, wearing her royal crown, in order to display her beauty to the people and nobles, for she was lovely to look at. 12But when the attendants delivered the king’s command, Queen Vashti refused to come. Then the king became furious and burned with anger.
13Since it was customary for the king to consult experts in matters of law and justice, he spoke with the wise men who understood the times 14and were closest to the king – Karshena, Shethar, Admatha, Tarshish, Meres, Marsena and Memukan, the seven nobles of Persia and Media who had special access to the king and were highest in the kingdom.
15‘According to law, what must be done to Queen Vashti?’ he asked. ‘She has not obeyed the command of King Xerxes that the eunuchs have taken to her.’
16Then Memukan replied in the presence of the king and the nobles, ‘Queen Vashti has done wrong, not only against the king but also against all the nobles and the peoples of all the provinces of King Xerxes. 17For the queen’s conduct will become known to all the women, and so they will despise their husbands and say, “King Xerxes commanded Queen Vashti to be brought before him, but she would not come.” 18This very day the Persian and Median women of the nobility who have heard about the queen’s conduct will respond to all the king’s nobles in the same way. There will be no end of disrespect and discord.
19‘Therefore, if it pleases the king, let him issue a royal decree and let it be written in the laws of Persia and Media, which cannot be repealed, that Vashti is never again to enter the presence of King Xerxes. Also let the king give her royal position to someone else who is better than she. 20Then when the king’s edict is proclaimed throughout all his vast realm, all the women will respect their husbands, from the least to the greatest.’
21The king and his nobles were pleased with this advice, so the king did as Memukan proposed. 22He sent dispatches to all parts of the kingdom, to each province in its own script and to each people in their own language, proclaiming that every man should be ruler over his own household, using his native tongue.
Ɔhene Apontoɔ
1Saa asɛm yi sii ɔhene Ahasweros a ɔdii amantam ɔha aduonu nson so, firi India kɔsi Etiopia no ɛberɛ so. 2Saa ɛberɛ no na ɔte ahennwa so wɔ Susa aban mu de di nʼahemman no so. 3Nʼahennie mfeɛ mmiɛnsa so no, ɔtoo ɛpono kɛseɛ maa nʼahenemma ne ne mpanimfoɔ. Ɔtoo nsa frɛɛ asraafoɔ mpanimfoɔ a wɔwɔ Media ne Persia nyinaa ne atitire ne amantam mu mpanimfoɔ. 4Afahyɛ no dii abosome nsia, na ɔdaa nʼahemman mu sika pepe ne emu animuonyam adi. 5Yei nyinaa twaam no, ɔhene no too ɛpono sononko bi maa ahemfie hɔ asomfoɔ ne mpanimfoɔ nyinaa, ɛfiri ɔkɛseɛ so de kɔsi ɔketewa so. Ɛdii nnanson, na wɔyɛɛ no wɔ Susa ahemfie adihɔ turo mu. 6Wɔde ntoma fɛfɛ nahanaha fitaa ne tuntum a wɔanwono mu sensɛnee adihɔ hɔ. Na wɔde nhoma kɔkɔɔ akyekyere ahyɛ dwetɛ nkawa a ɛhyehyɛ abohemaa afadum mu. Sikakɔkɔɔ ne dwetɛ nkonnwa sisi abohemaa ne abohyɛn ne abobire ne aboɔdemmoɔ ahodoɔ nsesɛeɛ so. 7Wɔde nsakuruwa a wɔadi ho adwini ahodoɔ papa bi someeɛ, na adehyesa buu so hɔ, sɛdeɛ ɔhene hyɛeɛ no. 8Nhyehyɛeɛ a na ɛwɔ asanom no ho ara ne sɛ, ɛnsɛ sɛ wɔhyɛ obi ma ɔnom boro deɛ ɔbɛtumi so. Nanso, wɔn a wɔbɛtumi anom no deɛ, wɔnomee sɛdeɛ wɔpɛ, ɛfiri sɛ, na ɔhene no aka akyerɛ ne fiefoɔ no sɛ, obiara bɛtumi anom sɛdeɛ ɔpɛ.
9Ɔhemmaa Wasti too ɛpono maa ahemfie mmaa no saa ɛberɛ korɔ no ara mu.
Wɔtu Ɔhemmaa Wasti Adeɛ So
10Afahyɛ no nnanson so a nsã afa ɔhene Ahasweros ani so kakra no, ɔka kyerɛɛ Mehuman, Bista, Harbona, Bigta, Abagta, Setar ne Karkas a wɔyɛ apiafoɔ baason a wɔhwɛ no no sɛ, 11wɔmfa ɔhemmaa Wasti a ɔhyɛ ahemmaa kyɛ no mmrɛ no. Na ɔpɛ sɛ mmarima nyinaa hwɛ nʼahoɔfɛ, ɛfiri sɛ, na ɔyɛ ɔbaa hoɔfɛfoɔ pa ara. 12Nanso, wɔde ɔhene ɔfrɛtumi nkra kɔmaa ɔhemmaa Wasti no, wamma. Yei maa ɔhene ani bereeɛ yie, maa abufuo hyɛɛ no ma.
13Ntɛm so, ɔbisaa nʼafotufoɔ a wɔnim Persia mmara ne nʼamanneɛ deɛ ɛsɛ sɛ ɔyɛ, ɛfiri sɛ, na ɔtaa bisa wɔn afotuo. 14Na afotufoɔ no ne Karsena, Setar, Admata, Tarsis, Meres, Marsena, Memukan, a wɔyɛ akunini baason a wɔfiri Persia ne Media. Na wɔyɛ ne nnamfo berɛboɔ a wɔkura dibea akɛseɛ wɔ ahemman no mu. 15Ɔhene no bisaa sɛ, “Ɛdeɛn na menyɛ ɔhemmaa Wasti? Asotweɛ bɛn na mmara no kyerɛ sɛ, wɔmfa mma ɔhemmaa a mesomaa me piafoɔ sɛ wɔnkɔfrɛ no mmra na wamma no?”
16Na Memukan buaa ɔhene no ne ahenemma no sɛ, “Ɛnyɛ ɔhene no nko na ɔhemmaa Wasti afom, na wafom ɔpanin biara ne ɔmanfoɔ a wɔwɔ wʼahemman no mu nyinaa. 17Sɛ mmaa a wɔwɔ ɔman yi mu te sɛ ɔhemmaa Wasti ankɔ ɔhene frɛ no a, wɔbɛfiri aseɛ atwiri wɔn kununom. 18Ansa na adeɛ bɛkye no, yɛn yerenom, wo mpanimfoɔ yerenom nyinaa bɛte deɛ ɔhemmaa no yɛeɛ, na wɔahyɛ aseɛ akasa wɔn kununom wɔ kwan korɔ no ara so. Na ntwirie no ne abufuo no to rentwa da wɔ wʼahemman mu ha.
19“Enti, sɛ ɔhene bɛpene so a, yɛsusu sɛ, ɛbɛyɛ sɛ ɔhene bɛhyɛ mmara a wɔatwerɛ no Persiafoɔ ne Mediafoɔ mmara mu a wɔntumi nsakra mu. Ɛsɛ sɛ ɛhyɛ sɛ wɔmpam ɔhemmaa Wasti mfiri wʼani so, na wɔnsi ɔhemmaa foforɔ a ɔsom bo kyɛn no. 20Sɛ wɔde saa mmara yi to dwa, ma obiara te wɔ wʼahemman kɛseɛ yi mu a, mmaa awarefoɔ de obuo a ɛsɛ na ɛfata bɛma wɔn kununom.”
21Ɔhene no ne nʼahenemma no faa no sɛ ɛyɛ adwene pa enti, wɔfaa Memukan afotuo no. 22Ɔtwerɛɛ nkrataa kɔɔ nʼahemman no mu afanan nyinaa. Ɔtwerɛɛ ɔmantam biara wɔ ne kasa mu, sɛ ɔbarima biara nni ne fie so.


text: 27 Na wosii gyinae sɛ yɛmfa po so hyɛn nkɔ Italy.+ Enti wɔde Paul ne nneduafo foforo bi hyɛɛ ɔsraani panyin bi nsa. Ná wɔfrɛ no Yulio, na na ofi Augusto asraafokuw no mu.2 Ná po so hyɛn bi fi Adramitio a ɛrebetu akɔ po so hyɛn gyinabea a ɛwowɔ mpoano wɔ Asia mantam mu no. Enti yɛkɔforoe, ɛnna yetui. Ná Aristarko+ a ɔyɛ Makedoniani a ofi Tesalonika no ka yɛn ho.3 Bere a ade kyee no, yegyinaa Sidon, na Yulio daa ayamye* adi kyerɛɛ Paul, na ɔmaa no kwan sɛ ɔnkɔ ne nnamfonom nkyɛn mma wɔnhwɛ no.4 Na yefi hɔ faa ɛpo so, na esiane sɛ na mframa no rebɔ hyia yɛn nti, yɛde yɛn ani kyerɛɛ baabi a ɛbɛma Kipro* agye yɛn afi mframa no ano.5 Na yɛnam po so faa Kilikia ne Pamfilia, na yegyinaa Mira po so hyɛn gyinabea a ɛwɔ Likia no.6 Ɛhɔ na ɔsraani panyin no huu ɛpo so hyɛn bi a efi Aleksandria rekɔ Italy, na ɔma yɛforoe.7 Yedii nna pii wɔ kwan so; yɛbrɛɛ mu paa, na nkakrankakra yebeduu Knido. Esiane sɛ na mframa no rebɔ hyia yɛn nti, na yentumi nkɔ yɛn anim. Ɛno nti, yɛfaa Salmone, baabi a na ɛbɛma Kreta agye yɛn afi mframa no ano.8 Na yɛde animia faa ɛpo no anoano beduu baabi a wɔfrɛ hɔ Ɛpo So Hyɛn Gyinabea Pa, a ɛbɛn Lasea kurow no.9 Ná nna pii atwam, na na ɛyɛ hu sɛ yɛbɛtoa akwantu no so, efisɛ na Mpata Da+ akɔnkyen* bere no mpo atwam. Ɛno nti Paul tuu wɔn fo.10 Ɔka kyerɛɛ wɔn sɛ: “Mmarima, mitumi hu sɛ, sɛ yɛtoa akwantu yi so a, nneɛma bɛsɛe, na yɛbɛhwere ade paa. Ɛnyɛ hyɛn no ne emu nneɛma nko na ɛbɛsɛe, na mmom yɛbɛhwere yɛn nkwa* nso.”11 Nanso, ɔsraani panyin no tiee ɔhyɛnkafo no ne hyɛn wura no asɛm sen nea Paul kae no.12 Edu awɔw bere a, na awɔw wɔ ɛpo so hyɛn gyinabea hɔ paa. Ɛno nti, nnipa dodow no ara kae sɛ yemfi hɔ nhwɛ sɛ ebia yebetumi akodu Foinise na yɛatwɛn wɔ hɔ ama awɔw bere no atwam a. Foinise yɛ ɛpo so hyɛn gyinabea a ɛwɔ Kreta, na na wutumi fa atifi fam apuei ne anaafo fam apuei kɔ hɔ.13 Na bere a anaafo fam mframa no bɔɔ brɛoo no, ɛyɛɛ wɔn sɛ, nea wɔabɔ wɔn tirim sɛ wɔbɛyɛ no bɛyɛ yiye. Enti wotuu sɛkyɛ no, na wɔfaa Kreta mpoano kɔe.14 Nanso ankyɛ koraa na mframa kɛse bi a wɔfrɛ no Eurakilo* bɔe denneennen.15 Mframa no bɔ hyiaa ɛpo so hyɛn no denneennen, na na entumi nnyina mframa no ano, enti yegyae maa mframa no twee yɛn kɔe.16 Afei yɛde yɛn ani kyerɛɛ baabi a ɛbɛma supɔw ketewa bi a wɔfrɛ no Kauda agye yɛn afi mframa no ano, nanso yɛbrɛɛ mu ansa na yɛn nsa reka ɔkorow* a ɛbɔ po so hyɛn no to no.17 Na bere a wɔmaa so baa hyɛn no mu no, wɔde nhama faa po so hyɛn no ase kyekyeree po so hyɛn no denneennen. Na esiane sɛ na wosuro sɛ wɔbɛkɔ akotim Sirti* anwea no mu nti, nhama a na ekura mframatam no mu no, wogow mu maa mframatam no baa fam, na mframa no ara de yɛn kɔe.18 Esiane sɛ na mframa a ano yɛ den no retotow yɛn denneennen nti, ade kyee no, wofii ase yiyii hyɛn no mu nneɛma no bi tow gui.19 Na ne nnansa so no, wɔde wɔn nsa yiyii po so hyɛn no ho nneɛma bi tow gui.20 Owia ne nsoromma ampue nna bebree, na mframa a ano yɛ den* bɔɔ yɛn. Enti anidaso a yɛwɔ sɛ yebenya nkwa no nyinaa sae.21 Nna pii twaam a na wonnidii. Ɛnna Paul sɔre gyinaa wɔn mfinimfini kae sɛ: “Mmarima, nokwasɛm ni, ɛsɛ sɛ anka mutie m’afotu no. Sɛ moamfi Kreta ansi po so a, anka nneɛma ansɛe amma moanhwere ade saa.+22 Nanso, munnya akokoduru, efisɛ mo mu* baako mpo renyera, gye po so hyɛn no nko ara.23 Anadwo yi, me Nyankopɔn a meyɛ ne dea a mesom no no bɔfo+ begyinaa me nkyɛn,24 na ɔkae sɛ: ‘Paul, nsuro. Ɛsɛ sɛ wugyina Kaesare anim.+ Na hwɛ! Onyankopɔn de wɔn a wɔne wo te hyɛn yi mu nyinaa akyɛ wo.’25 Enti mmarima, munnya akokoduru, na migye di sɛ Onyankopɔn bɛma nea wɔaka akyerɛ me no aba mu pɛpɛɛpɛ.26 Nanso yɛbɛkɔ akogu supɔw bi mpoano.”+27 Anadwo a ɛto so 14 no, na mframa no de yɛn redi akɔneaba wɔ Adria Po no so. Bere a eduu ɔdasum no, hyɛn mu adwumayɛfo no hui sɛ ayɛ sɛ nea wɔrebɛn asaase bi.28 Na wɔtow susuhama no kɔɔ nsu no ase, na wohui sɛ ɛyɛ abasam* 20. Enti wɔkɔɔ kakra, ɛnna wosusuwii bio hui sɛ ɛyɛ abasam 15.*29 Ná wosuro sɛ anhwɛ a na yɛakɔhwe abotan so, enti wɔtow asɛkyɛ anan fii po so hyɛn no akyi. Na wɔn yam a, na anka ade akye.30 Ná hyɛn no mu adwumayɛfo pɛ sɛ woguan fi hyɛn no mu. Enti wɔhyɛɛ da yɛe sɛ wɔrekɔsan asɛkyɛ afi hyɛn no anim, na wogyaagyaa ɔkorow no mu sɛ wɔde resi po no so.31 Ɛnna Paul ka kyerɛɛ ɔsraani panyin no ne asraafo no sɛ: “Sɛ mmarima yi antena po so hyɛn yi mu a, morentumi nnya nkwa.”+32 Ɛnna asraafo no twitwaa nhama a ekura ɔkorow no mu no, na wɔma ɛkɔe.33 Bere a ade reyɛ akye no, Paul hyɛɛ wɔn nyinaa nkuran sɛ wonnidi, na ɔkae sɛ: “Nnafua 14 ni na moatwɛn denneennen a momfaa aduan biara nkaa mo ano.34 Enti mesrɛ mo, munni biribi kakra; ɛbɛboa mo, efisɛ mo mu biara nni hɔ a ne ti nwi baako mpo bɛyera.”35 Bere a ɔkaa eyi no, ɔfaa paanoo, na ɔdaa Onyankopɔn ase wɔ wɔn nyinaa anim. Afei obuu bi, na ofii ase dii.36 Enti wɔn nyinaa nyaa akokoduru, na wɔn nso fii ase didii.37 Ná nnipa* a yɛwɔ po so hyɛn no mu yɛ 276.38 Bere a wodidi mee no, wɔtotow hwiit a ɛwɔ hyɛn no mu no guu po no mu sɛnea emu bɛyɛ hare.+39 Bere a ade kyee no, na wonhu asaase no,+ na mmom wohuu mpoano bi wɔ baabi a ɛpo no adidi kɔ asaase no mu,* na wosii wɔn bo sɛ, sɛ ɛbɛyɛ yiye a, wɔde po so hyɛn no bɛkɔ mpoano hɔ.40 Enti wotwitwaa asɛkyɛ no ma eguu po mu, na bere koro no ara wɔsansan akyerɛkyerɛkwan hama no, na wɔmaa mframatam a ɛwɔ hyɛn no anim no so hwɛɛ mframa no, na wɔde wɔn ani kyerɛɛ mpoano hɔ.41 Bere a wɔkɔpem anwea bi a esum hɔ wɔ po no mu no, hyɛn no anim timii na ɛkaa hɔ, na n’akyi no de, asorɔkye a na ɛrebɔ denneennen no bubuu no asinasin.+42 Enti asraafo no yɛɛ wɔn adwene sɛ wobekunkum nneduafo no, efisɛ na wɔmpɛ sɛ wɔn mu biara beguare aguan akɔ.43 Nanso na ɔsraani panyin no awe ataa so sɛ obegye Paul nkwa, enti wamma wɔn kwan amma wɔanyɛ nea wɔbɔɔ wɔn tirim sɛ wɔbɛyɛ no. Na ɔka kyerɛɛ wɔn a wobetumi aguare no sɛ wɔntow wɔn ho ngu po no mu, na wonguare nni kan nkɔ asaase so.44 Wɔn a aka no, ɔkae sɛ wommutubutuw ntaaboo so ne hyɛn no mu nneɛma bi so nni wɔn akyi. Enti yɛn nyinaa duu asaase so dwoodwoo.+


text: 13 Babilon ho atemmusɛm+ a Amus ba Yesaia+ nyaa ho anisoadehu ni:2 “Momma ahyɛnsode* bi so+ mfa nsi bepɔw petee so.Momma mo nne so mfrɛ wɔn, montow mo nsa mfrɛ wɔn,Na wɔmmra atitiriw pon ano.3 Mede ahyɛde ama wɔn a mapaw wɔn no.*+Mafrɛ me mmarima a wonim ko sɛ wɔnna m’abufuw adi,Me nkurɔfo a wɔde ahantan di ahurusi no.4 Muntie! Nnipadɔm bi wɔ mmepɔw so;Wɔyɛ gyegyeegye te sɛ nnipa bebree!Muntie! Ahenni ahorow hooyɛ,Aman a wɔaboaboa wɔn ano+ dede!Asafo Yehowa reboaboa asraafodɔm ano ama ɔko.+5 Wofi akyirikyiri asaase so reba,+Ɔsoro ano tɔnn,Yehowa ne n’abufuhyew akode,Sɛ wɔrebɛsɛe asaase nyinaa.+6 Munsu nteɛteɛm, na Yehowa da no abɛn!Ɛbɛba sɛ ɔsɛe a efi ade nyinaa so Tumfo no hɔ.+7 Ɛno nti, nsa nyinaa mu begow,Na ehu nti, onipa biara koma bɛnan.+8 Nkurɔfo no adwene atu afra.+Wɔasinsen, na wɔte yaw,Te sɛ ɔbea a awo aka no.Obiara de ehu hwɛ ne yɔnko anim,Na wɔn anim ayeyɛ bosabosaa.9 Hwɛ! Yehowa da no reba,Ɛbɛyɛ anibere ne abufuhyew da; wɔrenhu obiara mmɔbɔ,Ɛbɛma asaase no adan ade a ɛyɛ hu,+Na ama asaase no so abɔnefo ase ahyew.10 Efisɛ ɔsoro nsoromma ne wɔn nsorommakuw*+Renhyerɛn;Owia beduru sum bere a ɛrepue no ara,Na ɔsram renhyerɛn.11 Mɛma asaase no atwa ne bɔne so aba,+Na mama amumɔyɛfo anya wɔn amumɔyɛ so akatua.Mɛma ahantanfo agyaewɔn dwae,Na mabrɛ atirimɔdenfo ahomaso ase.+12 Mɛma ɔdasani ho ayɛ na asen sika kɔkɔɔ amapa,+Na nnipa ho ayɛ na asen Ofir sika kɔkɔɔ.+13 Ɛno nti na mɛma ɔsoro awosow,Na asaase ahinhim afi ne sibea,+Asafo Yehowa abufuw nti, n’abufuhyew da no.14 Obiara bɛdan ne ho akɔ ne nkurɔfo nkyɛn;Obiara beguan akɔ n’asaase so,+Te sɛ ɔtwe a wɔrepɛ no akyere no, anaa nguan a obiara mmoaboa wɔn ano.15 Obiara a wobehu no no, wɔde ade bɛwɔ ne mu,Na obiara a wɔbɛkyere no no, ɔbɛtɔ sekan ano.+16 Wɔbɛtetew wɔn mma mu wɔ wɔn anim,+Wɔbɛfom wɔn afi,Na wɔato wɔn yerenom mmonnaa.17 Hwɛ, merema Mediafo akɔ wɔn so.+Wɔn de, wommu dwetɛ,Na wɔn ani mmere sika kɔkɔɔ.18 Wɔn agyan bɛtetew mmerante mu,+Wɔn yam renhyehye wɔn mma yafunu mu mma,Na wɔrenhu mmofra mmɔbɔ.19 Na Babilon, ahenni nyinaa mu nuonyamfo,*+Afɛfɛde a Kaldeafo de kyerɛ wɔn ho no,+Ɛbɛyɛ te sɛ Sodom ne Gomora bere a Onyankopɔn kaa wɔn butuwii no.+20 Obiara rentena ne mu da,Na ɔbɛyɛ baabi a obiara rentumi ntena hɔ, awo ntoatoaso nyinaa mu.+Arabni biara rensi ne ntamadan wɔ hɔ,Na nguanhwɛfo biara remma wɔn nguan nhome wɔ hɔ.21 Sare so mmoa bɛda hɔ;Mpatu bɛhyɛ wɔn afi mu ma.Nsohori de hɔ bɛyɛ wɔn fi,+Na wuram mpɔnkye* behuruhuruw wɔ hɔ.22 Mmoa a wosu te sɛ kraman besu wɔ n’aban mu,Na sakraman besu wɔ n’ahemfi fɛfɛɛfɛ mu.Ne bere abɛn, na wɔremfa nna no bi nka homma no.”+